title: डिम्बग्रंथि मिरगी रोग

text: इस रोग में शिकायत मासिक धर्म चक्र के मध्य या दूसरे छमाही के दौरान दिखाई देती है। इसके सकारात्मक लक्षण प्रभावित अंडाशय में सूजन और पेरिटोनियम की जलन के रूप में महसूस होते हैं। एक सामान्य रक्त परीक्षण में, हीमोग्लोबिन के स्तर में एक चिह्नित कमी देखी जा सकती है (अंडाकार और डिम्बग्रंथि के अपरिपक्व रूपों में मिश्रित रूपों में)। पेल्विक अल्ट्रासाउंड प्रभावित अंडाशय में एक बड़े कॉर्पस ल्यूटियम सिस्ट में पेट में रक्तस्राव के संकेत और मुक्त तरल पदार्थ (रक्त) के साथ प्रकट होता है। क्यूंकि यह एक गंभीर शल्य चिकित्सा रोगविज्ञान है, निदान तेजी से पुष्टि की जानी चाहिए, क्योंकि घटना और सर्जिकल हस्तक्षेप के बीच देरी रक्त हानि की परिमाण में वृद्धि और जीवन खतरनाक हो सकता है।


title: डिम्बग्रंथि मिरगी रोग

text: हालांकि, हाल के आंकड़ों के मुताबिक, यह वर्गीकरण अपर्याप्त है, क्योंकि अंडाशय रक्तस्राव के बिना टूट नहीं सकता है। इसलिए, एक नई पैथोलॉजी तैयार की गई है जिसमें स्थिति को गंभीरता के अनुसार विभाजित किया गया है। जिसमे रक्त हानि की परिमाण के आधार पर हल्का, मध्यम और गंभीर तिन प्रकार से पाया जाता हैं।


title: डिम्बग्रंथि मिरगी रोग

text: डिम्बग्रंथि मिरगी अंडाशय का उपचार इंट्रा-पेटी रक्तस्राव की गंभीरता पर निर्भर करता है, और इसका इलाज अस्पताल में किया जाना चाहिए। इंट्रा-एबडोमीनल रक्तस्राव के लक्षणों के बिना दर्द के मामले में, रूढ़िवादी थेरेपी शुरू की जा सकती है, जिसमें बिस्तर आराम, एंटीस्पाज्मोडिक्स और फिजियोथेरेपी शामिल है। उपस्थिति या संदिग्ध आंतरिक रक्तस्राव में, सर्जरी को लैप्रोस्कोपी या लैप्रोटोमी के माध्यम से इंगित किया जाता है। अन्य उपचारों में अंडाशय के प्रभावित हिस्से के रक्तस्राव या शोध को रोकने के प्रयास शामिल हो सकते हैं। हालांकि, उन मामलों में जहां अंडाशय को व्यापक नुकसान होता है, इसे हटाने के लिए आवश्यक हो सकता है।


title: बोहरा गणेश मन्दिर

text: बोहरा गणेश मन्दिर () एक प्राचीन भारतीय भगवान गणेश का हिन्दू मन्दिर है जो स्वतन्त्र भारतीय राज्य राजस्थान के उदयपुर ज़िले में स्थित है। यह मन्दिर मोहनलाल सुखाड़िया विश्वविद्यालय के काफी नजदीक ही है।


title: सतीश कुमार गौतम

text: सतीश कुमार गौतम२०१४ के चुनावों में वे उत्तर प्रदेश की अलीगढ़ सीट से भारतीय जनता पार्टी के टिकट पर चुनाव लड़कर पहली बार सोलहवीं लोकसभा के सांसद निर्वाचित हुए थे उसके बाद वर्ष 2019 के लोकसभा आम चुनावों में भारतीय जनता पार्टी के टिकट पर चुनाव लड़कर पुनः सतरहवीं लोकसभा में सांसद निर्वाचित हुए।


title: तान्या अबरोल

text: तान्या अब्रोल एक भारतीय फिल्म व धारावाहिक अभिनेत्री हैं। यह मुख्य रूप से चक दे! इंडिया में बलबीर कौर नामक किरदार निभाने के कारण प्रसिद्ध हुईं।


title: गृद्धराज पर्वत

text: गृद्धराज पर्वत (Griddharaj Parvat) या गिद्धहा पहाड़, जिसका अर्थ गिद्धों का पर्वत है, भारत के मध्य प्रदेश के सतना ज़िले की रामनगर तहसील में स्थित एक पवित्र पर्वत है। यह धार्मिक, पुरातत्विक और पर्यावरणीय महत्व रखता है।


title: गृद्धराज पर्वत

text: यह सतना से ६५ किमी की दूरी पर स्थित है। इसके उत्तर में कैमूर शृंखला की पहाड़ियाँ हैं तथा दक्षिण में मैकाल पहाड़ियाँ। यह स्थान पुरातात्विक दृष्टि से महत्वपूर्ण है। इस पहाड़ी में चार गुफाएँ हैं जिनमें शिला चित्रण (रॉक पेंटिंग) तथा मुराल पेंटिंग देखे जा सकते हैं। हर वर्ष माघ महीने की वसन्त पंचमी के दिन यहाँ मेला लगता है। हजारों लोग मेले में आते हैं और स्थानीय गंगा (मानसी गंगा नदी) में स्नान करते हैं।


title: गृद्धराज पर्वत

text: इस पर्वत पर हज़ारों गिद्धों को पाया जाता है, जो इसकी चट्टानों में अपने बसेरे स्थापित करते हैं। यहाँ गिद्धों की दो जातियाँ - भारतीय गिद्ध और बंगाल का गिद्ध - पाई जाती हैं।


title: गृद्धराज पर्वत

text: रामायण के अनुसार गृद्धराज जटायु के भाई सम्पाती का जन्म इसी पर्वत पर हुआ था। महाकवि कालिदास ने इस पर्वत का बखान अपनी रचना "गृद्धराज महात्म्य" में करा। उन्होंने कहा कि यहाँ से उत्पन्न मानसी गंगा नदी में स्नान से शुद्धि प्राप्त होती है।


title: दिनेश सिंह

text: दिनेश सिंह का जन्म रायबरेली, उत्तरप्रदेश के एक छोटे से गाँव गौरारुपई में हुआ था। इनके दादा अपने क्षेत्र के जाने-माने तालुकदार थे। पिता चिकित्सा अधिकारी थे, जिनकी मृत्यु इनके जन्म के पाँच वर्ष बाद ही हो गई। इनकी शिक्षा स्नातक तक हुई। उन्होंने उत्तर प्रदेश शासन के स्वास्थ्य विभाग में कार्य किया। २ जुलाई २०१२ को इनका निधन हो गया।


title: कुम्हरार विधानसभा निर्वाचन क्षेत्र, बिहार

text: बिहार की राजधानी पटना साहिब के 7 विधानसभाओं में से एक विधानसभा है कुम्हरार। भारतीय जनता पार्टी के अरुण कुमार सिंह यहां के विधायक हैं। बीजेपी नेता रविशंकर प्रसाद यहां के सांसद हैं। इससे पहले कुम्हरार विधानसभा को पटना मध्य विधानसभा के नाम से जाना जाता था लेकिन परिसीमन के बाद इसका नाम बदलकर कुम्हरार विधानसभा रख दिया गया।


title: दिनेश सिंह

text: दिनेश सिंह की पहली कविता सच्चिदानंद हीरानंद वात्स्यायन 'अज्ञेय' द्वारा संपादित 'नया प्रतीक' में प्रकाशित हुई थी। 'धर्मयुग', 'साप्ताहिक हिन्दुस्तान' सहित देश की अनेकों पत्र-पत्रिकाओं में आपके गीत, नवगीत, आलेख, छन्दमुक्त कविताएँ, रिपोर्ताज, ललित निबंध तथा समीक्षाएँ प्रकाशित। आपके नवगीतों को डॉ॰ शम्भुनाथ सिंह द्वारा संपादित 'नवगीत दशक' तथा 'नवगीत अर्द्धशती' में संकलित किया गया था। इन्होंने कविता पत्रिका 'नये-पुराने' (अनियतकालीन) का संपादन भी किया था।


title: दिनेश सिंह

text: दिनेश सिंह के नवगीतों में आज़ादी के बाद भारतीय गाँव-समाज में हो रहे आमूल-चूल परिवर्तन और भारतीय संस्कृति में रचे-बसे नागरिकों की भिन्‍न-भिन्‍न मनःस्‍थिति पूरी लयात्मकता के साथ अभिव्यक्त हुई है।


title: नीली छतरी वाले

text: नीली छतरी वाले एक भारतीय टेलीविजन धारावाहिक है जो ज़ी टीवी पर प्रसारित होता है। इसके निर्माता अश्विनी धीर है।


title: राधेश्याम गुप्ता

text: राधेश्याम गुप्ता उत्तर प्रदेश से भारतीय जनता पार्टी के एक वरिष्ठ राजनेता हैं। वें उत्तर प्रदेश के संस्थागत वित्त मंत्री व कानून मंत्री रह चुके हैं।


title: नीली छतरी वाले

text: धारावाहिक में एक आम आदमी भगवानदास की कहानी है। वह घर में अपने पिता, बीवी, बच्चों और ऑफिस में बॉस की डांट सुनता रहता है।उधर, बॉस भी भगवानदास की कार्यशेली को लेकर आए दिन खरी-खोटी सुनाते हैं। धारावाहिक में शिवाय नामक पात्र को भगवान शिव बताया गया है। शिवाय से भगवान दास की मुलाकात बॉस द्वारा सुनाए गए तानों के बाद होती है। ऑफिस में बॉस के ताने सुनने के बाद वह गुस्से में एक पेड़ पर उसकी तस्वीर टांगकर पत्थर मारता है। उस दौरान उसकी मुलाकात भगवान शंकर से होती है, जो उसे पत्थर मारने से रोकते हैं। भगवान को अपने सामने पाकर भगवान दास हैरान हो जाता है और वहीं से भगवान दास और भोले शंकर के बीच दोस्ती का सफर शुरु होता है। वे सीधे तौर पर उसकी मदद तो नहीं करते पर मुसीबत के समय उसे रास्ता जरूर दिखाते हैं।


title: राधेश्याम गुप्ता

text: राधेश्याम गुप्ता का जन्म उत्तर प्रदेश के फतेहपुर में स्वर्गीय श्री शीतला प्रसाद गुप्ता व रामा अग्रहरि के घर एक अग्रहरि वैश्य परिवार में हुआ। वें कानपुर विश्वविद्यालय से बी.ए. स्नातक हैं।


title: राधेश्याम गुप्ता

text: श्री राधेश्याम गुप्ता भारतीय जनता पार्टी के टिकट से उत्तर प्रदेश विधान सभा में सन १९९१, १९९६ और २००२ में फतेहपुर जिला से निर्वाचित हुए। सन १९९७ में श्री गुप्ता कल्याण सिंह के मंत्रिमंडल में संस्थागत वित्त मंत्री तथा २००२ में राजनाथ सिंह के मंत्रिमंडल में कानून मंत्री थे। सन २०१२ में वें उत्तर प्रदेश के फैजाबाद नगर पालिका चुनाव में जीत हासिल की और अध्यक्ष चुने गये।


title: भारत का छठा केंद्रीय वेतन आयोग

text: भारत का 6वा केंद्रीय वेतन आयोग केंद्रीय मंत्रिमंडल द्वारा 20 जुलाई 2006 को मंजुर किया गया। आयोग गठन की तारीख़ से 18 महीने के भीतर अपनी सिफ़ारिशें देगा। आयोग में राज्यमंत्री स्तर के चेयरमैन, एक सदस्य सेक्रेट्री और एक पार्ट टाइम सदस्य होगे।


title: श्री हिन्दी साहित्य समिति, भरतपुर

text: श्री हिन्दी साहित्य समिति, भरतपुर की स्थापना सन १९१२ में हुई थी। प्रथम अध्यक्ष ओंकार सिंह परमार व प्रथम मंत्री अधिकारी जगन्नाथ दास विद्यारत्न निर्वाचित हुए।


title: सूसावत

text: सुसावत भारत के राजस्थान राज्य मे रहने वाली मीणा जाति का गोत्र है। सुसावत मीणाओं ने आमेर पर राज किया था। आमेर को मीणा राजा आसन सिंह ने बसाया था। सन् १०३७ मे आमेर के सुसावत (मीणा) राजाओं को कछवाह राजपूतों से हार का सामना करना पड़ा और इसके बाद आमेर पर कछवाहा राजवंश का शासन स्थापित हुआ। कछवाह राजवंश ने बाद में आमेर को अपनी राजधानी बना लिया।


title: श्री हिन्दी साहित्य समिति, भरतपुर

text: श्री हिंदी साहित्य समिति, भरतपुर की स्थापना हिंदी भाषा एवं देवनागरी लिपि के उन्नयन, हिंदी साहित्य एवं भारतीय संस्कृति के संरक्षण एवं विकास तथा हिंदी के प्राचीन ग्रंथो की खोजकर उन्हें संग्रहित करने तथा उन्हें सुरक्षित रखने के प्रमुख उद्देश्य से की गई। इन उद्देश्यो को दृष्टिगत रखते हुए समिति अपने जन्म के प्रारंभ से ही एक पुस्तकालय तथा एक वाचनालय का नियमित संचालन कर रही है।


title: श्री हिन्दी साहित्य समिति, भरतपुर

text: भारतवर्ष के इतिहास में भरतपुर का नाम महाराजा सूरजमल एवं महाराजा जवाहर सिंह जैसे दुर्जेय वीरो के लिए ही नही अपितु सोमनाथ एवं सूदन जैसे उच्चकोटि के कवियों के लिए भी चिरचर्चित रहा है। भरतपुर का दुर्जेय दुर्ग, जहाँ पर लार्डलेक की सेना को चार बार पराजय का मुख देखना पड़ा, अजेय लोहागढ़ के नाम से सुविख्यात है। अंग्रेजों के साथ भीषण युद्ध में अपनी अप्रतिम वीरता प्रदर्शित करने के कारण ही भरतपुर में यह उक्ति विख्यात हो गई –


title: श्री हिन्दी साहित्य समिति, भरतपुर

text: ऐसा वीरभाव सम्पन्न भरतपुर राजस्थान राज्य के ३३ जिलों में से एक है। यह राजस्थान का 'पूर्वी सिंहद्वार' कहलाता है। यही पर श्रावण शुक्ला १ संवत १९६९, १३ अगस्त १९१२ को श्री हिंदी साहित्य समिति भरतपुर की स्थापना हुई। इसके प्रथम अध्यक्ष श्री ओंकार सिंह परमार तथा प्रथम मंत्री श्री अधिकारी जगन्नाथ दास विद्यारत्न निर्वाचित हुए।


title: श्री हिन्दी साहित्य समिति, भरतपुर

text: तब से अब तक हुए आयोजनों में देश की अनेक विभूतियां समिति आईं। इनमें सरोजनी नायडू, कवि रविन्द्र नाथ टैगोर, मदन मोहन मालवीय, राजर्षि पुरुषोत्तम दास टंडन, मोरारजी देसाई, जयप्रकाश नारायण, हरिभाऊ उपाध्याय, जैनेंद्र कुमार, मुराई नोविस्ता जापान, अली अहमद नाटककार पाकिस्तान, सेठ गोविंददास, सत्य भक्त, कमलारत्नम, वियोगी हरि, काका कालेलकर, रूस के हिन्दी विद्वान डॉ॰ बारान्निकोब, डॉ॰ सम्पूर्णानंद, मोहनलाल सुखाडिय़ा, हरिवंशराय बच्चन, डॉ॰ राममनोहर लोहिया आदि। इसके अलावा समिति को सुविख्यात दार्शनिक डॉ॰ रामानंद तिवारी, डॉ॰ गुरुदत्त सोलंकी और डॉ॰ रामगोपाल शर्मा आदि का सानिध्य प्राप्त रहा।


title: मरून ५

text: मरून ५ (मरून फाइव) लॉस एंजेलिस, कैलिफोर्निया से एक अमेरिकी पॉप-रॉक बैंड है। वर्तमान में इसमें मुख्य गायक एडम लेविन, कीबोर्डिस्ट और लय गिटारवादक जेसी कारमाइकल, बेसिस्ट मिकी मैडेन, लीड गिटारवादक जेम्स वेलेंटाइन, ड्रमर मैट फ्लाइन, कीबोर्डिस्ट पीजे मॉर्टन और बहु-वाद्ययंत्र वादक सैम फरार शामिल हैं। मूल सदस्य लेविन, कारमाइकल, मैडेन और ड्रमर रायन डुसिक सर्वप्रथम १९९४ में काराज़ फ्लावर्स नाम के अंतर्गत एकत्र हुए, जब वे हाईस्कूल में ही थे। उनकी पहली स्वतंत्र एल्बम "वी लाइक डिगिंग?" की रिलीज के बाद, उन्होंने रिप्राइज रिकॉर्ड्स के साथ अनुबंध पर हस्ताक्षर किए और १९९७ में द फोर्थ वर्ल्ड नामक अपनी दूसरी एल्बम जारी की। एल्बम को नकारात्मक प्रतिक्रियाऐं प्राप्त हुई, जिसके फलस्वरूप रिकॉर्ड लेबल ने बैंड को छोड़ दिया, और सभी सदस्य कॉलेज पर ध्यान केंद्रित करने लगे।


title: मरून ५

text: २००१ में बैंड के सदस्यों ने मरून ५ के रूप में पुनर्गठित होकर एक अलग शैली में जाने का निर्णय लिया, और गिटारवादक वेलेंटाइन को भी बैंड से जोड़ लिया। बैंड ने जे रिकॉर्ड्स (ऑक्टन रिकॉर्ड्स की एक सहायक कंपनी) के साथ अनुबंध पर हस्ताक्षर किए, और जून २००२ में अपनी पहली एल्बम सौंग्स अबाउट जेन को रिलीज़ किया। इसके मुख्य एकल "हार्डर टू ब्रीथ" की सहायता से, जिसे भारी एयरप्ले प्राप्त हुआ, एल्बम बिलबोर्ड शीर्ष २०० चार्ट पर नंबर छः पर पहुंची, और २००४ में प्लैटिनम बिक्री पार कर गयी। बैंड ने २००५ में सर्वश्रेष्ठ नए कलाकार के लिए ग्रैमी पुरस्कार भी जीता। २००६ में, ड्यूसिक ने कलाई और कंधे की गंभीर चोटों से पीड़ित होने के बाद बैंड छोड़ दिया और उन्हें मैट फ्लाइन द्वारा प्रतिस्थापित किया गया।


title: मरून ५

text: बैंड की दूसरी एल्बम, इट वोंट बी सून बिफोर लोंग मई २००७ में रिलीज़ हुई थी। यह यूएस बिलबोर्ड २०० चार्ट पर नंबर एक पर पहुंच गयी, और मुख्य एकल "मेक्स मी वंडर" बिलबोर्ड हॉट १०० पर नंबर एक पर पहुँचने वाला बैंड का पहला एकल बन गया। २०१० में, बैंड ने अपनी तीसरा एल्बम हैंड्स ऑल ओवर जारी की, मिश्रित समीक्षाएँ प्राप्त करने वाली इस एल्बम को बैंड ने एक वर्ष बाद फिर से रिलीज किया, हालाँकि इस बार इसमें एकल "मूव्स लाइक जैगर" भी शामिल था, जो कि बिलबोर्ड हॉट १०० में सबसे ऊपर रहा था। २०१२ में, कारमाइकल ने बैंड छोड़ दिया, और फिर बैंड ने अपनी चौथी एल्बम, ओवरएक्सपोज्ड को जारी करने के लिए उनकी जगह संगीतकार पीजे मॉर्टन को समूह में शामिल किया। एल्बम का गीत "वन मोर नाइट", लगातार नौ सप्ताह के लिए बिलबोर्ड हॉट १०० चार्ट के शीर्ष पर रहा।


title: मरून ५

text: २०१४ में बैंड की पांचवीं एल्बम वी (V; उच्चारण: "फाइव") की रिकॉर्डिंग शुरू होने से पहले कारमाइकल बैंड के साथ फिर से जुड़ गए, और इसी समय बैंड ने एक नये लेबल, इंटरस्कोप रिकॉर्ड्स, और लेविन के अपने लेबल २२२ रिकॉर्ड्स के साथ अनुबंध पर हस्ताक्षर किए। वी की रिलीज के बाद, यह बिलबोर्ड २०० चार्ट पर नंबर एक पर पहुंच गयी। २०१६ में, मरून ५ ने अपने लंबे समय के सहयोगी और पूर्व फैंटम प्लैनेट सदस्य सैम फरार को भी बैंड में जोड़ लिया, और फिर अपनी छठी एल्बम, रेड पिल ब्लूज़ को नवंबर २०१७ में रिलीज़ किया गया, जिसमें एकल "गर्ल्स लाइक यू" बिलबोर्ड हॉट १०० चार्ट के नंबर एक पर पहुंचकर, शीर्ष स्थान प्राप्त करने वाला बैंड का चौथा एकल बन गया। ७० मिलियन से अधिक एकल और लगभग २० मिलियन एल्बम की बिक्रियों के साथ मरून ५ दुनिया के सबसे ज़्यादा बिकने वाले संगीत कलाकारों में से एक हैं।


title: ज़ुलु भाषा

text: ज़ुलु (Zulu) या इसिज़ुलु (isiZulu) अफ़्रीका के दक्षिणी भाग में लगभग १ करोड़ लोगो द्वारा बोली जाने वाली एक भाषा है। इसे बोलने वाले ९५% लोग दक्षिण अफ़्रीका देश में रहते हैं जहाँ यह लगभग २५% जनसंख्या की मातृभाषा है और जहाँ के लगभग ५०% लोग इसे समझ-बोल सकते हैं। सन् १९९४ में यह दक्षिण अफ़्रीका की ११ राजभाषाओं में से एक बन गई।


title: वैधता (राजनैतिक)

text: राजनीति विज्ञान में वैधता (Legitimacy) सामान्यतः शासकीय कानून अथवा व्यवस्था के मध्य अधिकार और प्राधिकारण की स्वीकृति है।


title: जॉर्ज़ ४, युनाइटेड किंगडम का महाराजा

text: जॉर्ज IV (जॉर्ज ऑगस्टस फ्रेडरिक; 12 अगस्त 1762 - 26 जून 1830) 29 जनवरी 1820 को अपने पिता, जार्ज III, की मृत्यु से दस साल बाद अपनी मृत्यु तक ग्रेट ब्रिटेन, आयरलैंड और हनोवर के संयुक्त राज्य का शासक था।


title: अभिकलन का इतिहास

text: अभिकलन के इतिहास में केवल अभिकलन का हार्डवेयर या आधुनिक अभिकलन प्रौद्योगिकी ही नहीं है बल्कि इसके अतिरिक्त भी बहुत कुछ है। अभिकलन के इतिहास में अन्य बातों के अतिरिक्त कलम और कागज या चाक और स्लेट पर अभिकलन करने की विधियाँ (पहाड़ा की सहायता से या बिना पहाड़ा के) भी शामिल हैं।


title: भारतीय ताम्रलेख

text: भारतीय ताम्रलेख, भारतीय इतिहास के तथ्यपरक लेखन की दृष्टि से बहुत महत्वपूर्ण हैं क्योंकि इनसे भारतीय इतिहास के पुनर्निर्माण में सहायता मिलती है। इनके अभाव में इतिहासकार उन वस्तुओं को इतिहास-लेखन का आधार बनाने के लिए विवश थे जिनके संदिग्ध होने की अधिक सम्भावना होती है (जैसे, कुछ साम्प्रदायिक/धार्मिक ग्रन्थ जिनके मूल भी अज्ञात या संदिग्ध थे ; या विदेशी यात्रियों के यात्रा-वृतान्त) । प्राप्त भारतीय ताम्रलेखों की संख्या अपेक्षाकृत अधिक है जिनसे भारतीय इतिहास के भूले-बिसरे पन्ने खुलने में मदद मिली है।


title: हरविन्‍दर कुमार साहनी उर्फ रोमी साहनी

text: हरविन्‍दर कुमार साहनी उर्फ रोमी साहनी,भारत के उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की पलिया विधान सभा निर्वाचन क्षेत्र (निर्वाचन संख्या-137)से चुनाव जीता।


title: कल्याणी (उपन्यास)

text: सन 1939 में जैनेंद्र कुमार के चौथे उपन्यास कल्याणी का प्रकाशन हुआ। यह उपन्यास भी आत्मकथात्मक शैली में लिखा गया है। सामान्यतः इस शैली में जो उपन्यास लिखे जाते हैं, उनमें कथा के किसी महत्वपूर्ण पात्र की ओर से ही उसका संपूर्ण विवरण प्रस्तुत किया जाता है परंतु इस उपन्यास की विशेषता यह है कि कथा का प्रस्तुतकर्ता उपन्यास का गौण पात्र है। उपन्यास की प्रधान पात्री श्रीमती असरानी हैं, जिनके नाम पर ही उपन्यास का नामकरण भी हुआ है। प्रस्तुतकर्ता ने अपने कुछ परिचितों की जीवनकथा के रूप में यह कहानी सामने रखी है। चूँकि वह स्वयं कथा में प्रधानता नहीं रखता, इसलिए उसके प्रति अपना दृष्टिकोण भी अधिकांशतः तटस्थ रखने का प्रयत्न करता है। इसी कारण कथानक के विकास-चक्र में कहीं-कहीं कुछ ऐसे अंश आ गए हैं, जो उसके प्रवाह की गति भंग कर देते हैं। प्रासंगिक रूप से जो दार्शनिक विचार इसमें समावेशित किए गए हैं, वे भी चिंतनपूर्ण नहीं है।


title: पाकिस्तानी आत्मसमपर्ण दलील

text: पाकिस्तानी आत्मसमपर्ण दलील (, "पाकिस्तानिर आत्मसमरपार दालिल") एक लिखित समझौता था जिसने १६ दिसंबर १९७१ को पाकिस्तान सशस्त्र बलों के पूर्वी कमान के ९३,००० युद्धबंदियों के आत्मसमर्पण को सक्षम बनाया, जिससे बांग्लादेश मुक्ति युद्ध समाप्त हुआ और इसके निर्माण की शुरुआत हुई। बांग्लादेश का राष्ट्र। द्वितीय विश्व युद्ध के अंत के बाद से युद्धबंदियों की संख्या के मामले में आत्मसमर्पण सबसे बड़ा था।


title: पाकिस्तानी आत्मसमपर्ण दलील

text: इस दिन को बांग्लादेश में विजय दिवस नाम से एक राष्ट्रीय अवकाश के रूप में मनाया जाता है; और भारतीय सैन्य कैलेंडर पर इसे विजय दिवस के रूप में देखा जाता है।


title: पाकिस्तानी आत्मसमपर्ण दलील

text: समर्पण समारोह १६ दिसंबर १९७१ को ढाका (तब पूर्वी पाकिस्तान की राजधानी, अब बांग्लादेश की राजधानी) में रमना रेसकोर्स गार्डन में हुआ। पूर्वी पाकिस्तान के सैनिक कानून प्रशासक लेफ्टिनेंट-जनरल आमिर अब्दुल्लाह खान नियाज़ी ने भारतीय और बांग्लादेशी बलों के संयुक्त कमांडर लेफ्टिनेंट जनरल जगजीत सिंह अरोड़ा के सामने आत्मसमर्पण किया। बांग्लादेश बलों के कर्मचारी उपप्रमुख एयर कमोडोर एके खांडकर ने आत्मसमर्पण में बांग्लादेश की अनंतिम सरकार का प्रतिनिधित्व किया।


title: पाकिस्तानी आत्मसमपर्ण दलील

text: पाकिस्तानी नौसेना पूर्वी कमान के कमांडर रियर-एडमिरल मोहम्मद शरीफ और पाकिस्तान वायु सेना के पूर्वी कमान के एयर वाइस-मार्शल पैट्रिक डेस्मंड कैलेग़ैन भी उपस्थित थे, जिन्होंने समझौते पर हस्ताक्षर किए।भारतीय गजराज कॉर्प्स के कमांडर लेफ्टिनेंट जनरल सगत सिंह, भारतीय पूर्वी वायु कमान के कमांडर एयर मार्शल हरि चंद दीवान और भारतीय पूर्वी कमान के चीफ ऑफ स्टाफ मेजर जनरल जेएफआर जैकब ने भारत के भाग की गवाही का काम किया।


title: पाकिस्तानी आत्मसमपर्ण दलील

text: नियाज़ी ने बिना एक शब्द कहे आत्मसमर्पण को स्वीकार कर लिया, जिसके साथ रेस कोर्स पर जश्न मनाने वालों की भीड़ उमड़ पड़ी।


title: पाकिस्तानी आत्मसमपर्ण दलील

text: आत्मसमर्पण की दलील अब भारतीय, बांग्लादेशी और पाकिस्तानी सरकारों की सार्वजनिक संपत्ति है और दस्तावेज़ का पाठ नई दिल्ली में राष्ट्रीय संग्रहालय में प्रदर्शन पर देखा जा सकता है। आत्मसमर्पण दलील के दस्तावेज का पाठ इस प्रकार बयान देता है:


title: सौर वेधशाला

text: सौर वेधशाला एक प्रकार की वेधशाला है जिसमें सूर्य के प्रकाश का उपयोग अन्य तरह की ऊर्जा निर्मित करने के लिए किया जाता है। विश्व की सबसे प्राचीन ज्ञात सौर वेधशाला जर्मनी में है जो लगभग 5000 ईसा पूर्व की है।


title: नेशनल लिबरेशन फ्रंट ऑफ त्रिपुरा

text: नेशनल लिबरेशन फ्रंट ऑफ त्रिपुरा (या NLFT) एक ईसाई आतंकवादी संगठन है जो त्रिपुरा, भारत में स्थित है। इसमें एक अनुमान के अनुसार 550-850 सदस्य हैं।


title: प्रोविडेंस स्टेडियम

text: प्रोविडेंस स्टेडियम या गुयाना नेशनल स्टेडियम, गुयाना में एक स्पोर्ट्स स्टेडियम है, जो बोरदा को राष्ट्रीय स्टेडियम के रूप में प्रतिस्थापित करता है। मार्च और अप्रैल 2007 में आयोजित 2007 क्रिकेट विश्व कप में सुपर आठ मैचों की मेजबानी के लिए स्टेडियम का निर्माण विशेष रूप से किया गया था।


title: प्रोविडेंस स्टेडियम

text: स्टेडियम में 28 मार्च, 2007 और 9 अप्रैल, 2007 के बीच छह विश्व कप मैचों की मेजबानी की गई, विशेष रूप से श्रीलंका और दक्षिण अफ्रीका के बीच मैच जिसमें श्रीलंकाई तेज गेंदबाज लसिथ मलिंगा अंतरराष्ट्रीय क्रिकेट इतिहास में लगातार चार गेंदों में विकेट लेने वाले पहले गेंदबाज बने। मुख्य रूप से क्रिकेट मैचों के लिए निर्मित, स्टेडियम को एक बहु-उपयोग सुविधा में परिवर्तित किया जा सकता है।


title: भनवारटंक

text: भनवारटंक छत्तीसगढ़ के विलासपुर जिले में स्थित एक छोटा रेलवे स्टेशन है। यह बिलासपुर से कुछ दूरी पर पेंड्रा स्टेशन के पहले स्थित है। यहाँ मरही माता का प्रसिद्ध मन्दिर है जहाँ लाखों की संख्या में श्रद्धालु दर्शन करने आते हैं।


title: वसंत गोवारिकर

text: वसन्त गोवारिकर (25 मार्च 1933 – 2 जनवरी 2015) भारतीय वैज्ञानिक थे। उन्हें सन २००८ में भारत सरकार द्वारा विज्ञान एवं अभियांत्रिकी के क्षेत्र में पद्म भूषण से सम्मानित किया गया था।


title: शंकर बालकृष्ण दीक्षित

text: शंकर बालकृष्ण दीक्षित (जन्म 24 जुलाई 1853 - मृत्यु 20 अप्रैल 1898) भारत के प्रसिद्ध ज्योतिषी थे। मराठी में लिखित "भारतीय ज्योतिषशास्त्र" आपका अमूल्य ग्रंथ है।


title: शंकर बालकृष्ण दीक्षित

text: आपका जन्म महाराष्ट्र के रत्नागिरि जिले में दापोली के पास मुरुड़ गाँव में हुआ था। उनके पिता का नाम बालकृष्ण तथा मां का नाम दुर्गा था। उनकी शिक्षा गांव के ही प्राइमरी स्कूल और बाद में वहीं के सरकारी स्कूल में हुई। उसी समय उन्होंने संस्कृत और वेद का अध्ययन किया। उसके बाद दो वर्ष तक अंग्रेजी भाषा का अध्ययन किया और 1870 में पूना के ट्रेनिंग कालेज में दाखिला लिया जहाँ से प्रथम श्रेणी में परीक्षा उत्तीर्ण की। वहाँ पढ़ते समय तक प्रतिदिन सुबह एक घंटा अंग्रेजी स्कूल में पढ़ने जाते थे। 1874 में मैट्रीकुलेशन परीक्षा पास की। उसी वर्ष से वह अध्ययन करने लगे। उन्होंने कई विद्यालयों में अध्यापन किया और जिस समय उन्होंने ग्रंथों की रचना की उस समय उनकी अवस्था 35 वर्ष थी। जिस समय 'भारतीय ज्योतिष' मराठी में छपी उसके पहले तक वे मराठी में ही विद्यार्थी बुद्धिवर्धनी, सृष्टि चमत्कार, ज्योतिर्विलास और धर्ममीमांसा नामक पुस्तकें लिख चुके थे। उन्होंने राबर्ट सेवेल नामक विद्वान के साथ मिलकर अंग्रेजी में 'इंडियन कैलेंडर' नामक ग्रंथ लिखा। उसमें सन् 300 ईस्वी से 1900 तक सौर और चांद्रमासों के अधिमासों का विस्तृत वर्णन है। यह ग्रंथ जून 1896 में प्रकाशित हुआ।


title: शंकर बालकृष्ण दीक्षित

text: गणित में आपकी रुचि बचपन से ही थी। विसाजी कृष्ण लेले के सायणवाद संबंधी लेखों को पढ़कर ज्योतिष में भी आपकी रुचि हुई। ठाणा के जनार्दन बालाजी मोडक, जिन्हें आप गुरु मानते थे, के स्नेह ने आपकी यह रुचि और भी अधिक बढ़ा दी।


title: शंकर बालकृष्ण दीक्षित

text: डॉ॰ फ्लीट महोदय ने अपनी पुस्तक "गुप्त इंस्क्रिप्शन्स" में गुप्तों के कालनिर्णय में आपकी सहायता ली थी। इसी प्रकार सीवेल की पुस्तक "इंडियन कैलेंडर" आपके सहलेखकत्व में ही लिखी जा सकी। इसमें आपने अपने मौलिक विचारों को निर्भीकता के साथ रखा है। अपनी पुस्तक "भारतीय ज्योतिषशास्त्र" की प्रस्तावना में आपने भारतीय विद्वानों पर पाश्चात्य विद्वानों के प्रभाव का उल्लेख करते हुए हममें आत्मविश्वास की आवश्यकता पर जोर दिया।


title: शंकर बालकृष्ण दीक्षित

text: भारतीय ज्योतिषशास्त्र आपका अमूल्य ग्रंथ है। केवल यही ग्रंथ आपकी कीर्ति को ऊपर करने के लिए पर्याप्त है। वैदिक काल से लेकर अपने समय तक ज्योतिष संबंधी सामग्री एकत्र कर उसपर आधारित अनुमानों की ऐतिहासिक दृष्टिकोण से आपने विवेचना की है। इसके लिए 500 से अधिक संस्कृत ग्रंथों का अध्ययन आपने किया। इसके कारण आर्यभट, वराहमिहिर, ब्रह्मगुप्त, भास्कराचार्य आदि ग्रंथकारों का परिचय मराठी में सुलभ हो सका। पंचांग संशोधन से संबंधित सामग्री तथा पक्ष और विपक्ष के विभिन्न तर्कों का संग्रह इसमें देखने को मिलता है। इसी ग्रंथ में सायण पंचांग की ग्राह्यता, वेदों की प्राचीनता तथा ज्योतिषशास्त्र में गणित की भारतीयता आदि विषयों में इनके मत भी देखने को मिलते हैं। थीबो, बर्गेस आदि यूरोपीय विद्वानों के उन भ्रमों का जिसमें भारतीय ज्योतिष पर ग्रीस और रोम का प्रभाव देखा जाता था आपने अपने तर्कों से निराकरण किया (भारतीय ज्योतिष, पृष्ठ 513)


title: शंकर बालकृष्ण दीक्षित

text: पाश्चात्य और पौरस्त्य ज्योतिष का आपका अध्ययन गम्भीर था। इसीलिए ज्योतिष से सम्बन्धित विषयों पर आप अधिकार के साथ बोलते थे। "दक्षिण प्राइज कमिटी" तथा गायकवाड सरकार ने आपके इस ग्रंथराज को पुरस्कृत कर गौरव का अनुभव किया। आपके इस ग्रंथ को पढ़ने के लिए अनेक देश-विदेश के विद्वानों को मराठी पढ़ने की स्फूर्ति मिली थी। वैदिक वाङ्मय की सम्पूर्ण आलोचना, वेदांगकालीन ज्योतिष की विवेचना और विद्वानों को कंठित करनेवाले अनेक मौलिक तर्कों के कारण इस पुस्तक की उपादेयता महनीय है।


title: शंकर बालकृष्ण दीक्षित

text: भारतीय ज्योतिषशास्त्र आपका अमूल्य ग्रंथ है। केवल यही ग्रंथ आपकी कीर्ति को ऊपर करने के लिए पर्याप्त है।


title: शंकर बालकृष्ण दीक्षित

text: "भारतीय ज्योतिष' नामक ग्रंथ लिखने की प्रेरणा उन्हें पूना के "दक्षिण प्राइज कमेटी" की उस विज्ञप्ति से मिली जिसमें पंचांगों की दुरवस्था पर विचार कर ज्योतिष के इतिहास सहित ग्रंथ लिखने का आहवान किया गया था। इसके लिए 450 रुपया पारितोषिक रखा गया था। ग्रंथ लिखने की अवधि 1886 तक निर्धारित की गयी थी। दीक्षित जी ने यह जिम्मा लिया लेकिन लेखन कार्य शुरू करने के पहले प्राचीन और तत्कालीन उपलब्ध ग्रंथों के अध्ययन में ही समय निकल गया तो उन्होंने दक्षिण प्राइज कमेटी से समय बढ़ाने का आग्रह किया। समय बढ़ा और दीक्षित जी ने नवम्बर 1887 में ग्रंथ लिखना शुरू किया जो अक्टूबर 1888 तक पूर्ण हुआ। ग्रंथ पसंद किया गया और उन्हें पुरस्कार प्राप्त हुआ। दीक्षित जी ने इस ग्रंथ को लिखने के पहले पूना के आनन्दाश्रम के ज्योतिष संबंधी सभी 500 ग्रंथ पढ़ डाले हालांकि उनका कहना था कि उस समय तक ज्योतिष ग्रंथों की सूची में लगभग दो सौ ग्रंथ थे।


title: शंकर बालकृष्ण दीक्षित

text: हिन्दी समिति ने जो अनुवाद प्रकाशित किया है, अनुक्रमणिका सहित 711 पृष्ठों का है। इसके मुख्यतः दो भाग हैं। पहला भाग वैदिक काल तथा वेदाङ्ग काल में ज्योतिष का विकास है और दूसरा भाग ज्योतिष सिद्धान्त काल का ज्योतिषशास्त्र का इतिहास है। इसके अतिरिक्त संहिता स्कन्ध, जातक स्कन्ध भी है और उपसंहार में पश्चिमी विद्वानों के खगोलशास्त्र संबंधी विचार और उनकी समीक्षा है। प्रथम भाग में वेदों की संहितायें, ब्राह्मणों और उपनिषदों में आये ज्योतिष संबंधी विषयों का वर्णन है। इसी में वेदांग, स्मृति और महाभारत में वर्णित ज्योतिष विषयों का भी वर्णन है हालांकि लेखक ने पुराणों और बाल्मीकि रामायण के ज्योतिष वर्णनों को छोड़ दिया है। पुस्तक का द्वितीय भाग सिद्धान्तकालीन ज्योतिष इतिहास है जिसमें प्राचीन सिद्धान्त पंचक से तत्कालीन सिद्धांत ज्योतिष विद्वानों में सुधाकर द्विवेदी तक के ग्रंथों की समीक्षा है।


title: शंकर बालकृष्ण दीक्षित

text: स्वतंत्रतापूर्ण विज्ञान के लोकप्रियकरण के लिए अन्य भाषाओं की अपेक्षा मराठी में अधिक प्रयास हुए। १९वीं सदी के अंतिम दशकों में महाराष्ट्र के अनेक प्रमुख शहरों, जैसे पुणे और थाणे से निकलने वाले पत्रों में विज्ञान विषयक लेख होते थे और उन पर वाद-विवाद होता था, संपादक के नाम पत्र तक छपते थे। यद्यपि ये लेख मुख्यतः पंचाङ्ग शोधन, गृह, नक्षत्र, वेध और ग्रह गणित से ही सम्बन्धित होते थे लेकिन इससे पाठकों में जिज्ञासा जगती थी और उनमें खगोल विज्ञान के प्रति रुचि पैदा होती थी। इस तरह के लेख लिखने वालों में बापू देव शास्त्री, विसाजी रघुनाथ लेले, कृष्ण शास्त्री गोडबोले, बाल गंगाधर तिलक, केरोपंत क्षत्रे आदि प्रमुख थे। इनके लेख ज्ञानप्रकाश, केसरी, अरुणोदय, इन्द्रप्रकाश, पुणे वैभव आदि पत्रों में प्रकाशित होते थे।


title: शंकर बालकृष्ण दीक्षित

text: लेकिन खगोल ज्योतिष और पंचांग शोधन के संबंध में सबसे महत्वपूर्ण कार्य श्री शंकर बालकृष्ण दीक्षित ने किया। इनके द्वारा लिखित ग्रंथ आज भी संदर्भ ग्रंथ के रूप में व्यवहृत हो रहे हैं। ग्रह गणित, ग्रह वेध और पंचांग शोधन के लिए दीक्षित जी के कार्य अपने समय के सर्वश्रेष्ठ कार्य हैं। यद्यपि उन्होंने तत्कालीन पत्रों में कई चर्चित लेख लिखे, अनेक पुस्तकों की रचना की लेकिन उनकी सर्वश्रेष्ठ कृति "भारतीय ज्योतिष शास्त्रा चा इतिहास आणि परिचय" है। यह पुस्तक सन् 1888 अक्टूबर में लिखी गयी और 1896 में आर्य भूषण प्रेस से प्रकाशित हुई। इसे 1957 में हिन्दी समिति लखनऊ ने श्री शिवनाथ झारखंडी से अनुवाद कराकर 'भारतीय ज्योतिष' के नाम से प्रकाशित किया।


title: शंकर बालकृष्ण दीक्षित

text: दीक्षित कृत 'भारतीय ज्योतिष' के अध्ययन से ज्ञात होता है कि यह मात्र ज्योतिष ग्रंथों की समीक्षा नहीं करता अपितु समकालीन विज्ञान लेखन, विज्ञान के लोकप्रियकरण के स्वरूप को भी दर्शाता है। जैसे इसमें बताया गया है कि तत्कालीन ज्योतिषी किस तरह ग्रह, नक्षत्र वेध में कितनी रुचि लेते थे। इसमें अनेक ऐसे घटनात्मक वर्णन हैं जो भारतीय खगोल विज्ञान अध्ययन के मील के पत्थर हैं। पुस्त्क में पृष्ठ 579 पर बताया गया है कि 19 अगस्त 1887 को लगे सूर्यग्रहण में ग्वालियर में सूर्य विम्ब का लगभग (7/100) भाग का ग्रहण छाया था और विसाजी रधुनाथ लेले ने केवल नंगी आंखों और शीशे पर काजल लगाकर दो प्रकार से देखा था और वह ठीक से दिखाई भी दिया था। पुस्तक में लेले का यह कथन भी उद्धृत है कि इतना अल्पग्रास भी नेत्रों से देखना भयावह है। इससे नेत्रों को अत्यधिक हानि पहुँचने की संभावना रहती है। पुस्तक के पृष्ठ 463 पर बताया गया है कि मिरज निवासी नरसो गणेश भानु ने ग्रहों के वेध के लिए बनाये जाने वाले यंत्रों के चित्र बनाकर उनके पास भेजे थे। ये यंत्र संभवतः पीतल के ढलवाँ पात्रों से बनाये जाते थे। गणेश भानु सामान्य गृहस्थ थे, किंतु खगोल विज्ञान में उनकी रुचि थी। इसी तरह पुस्तक में ग्रहों के वेध के लिए किये जा रहे प्रयासों का भी वर्णन है। दीक्षित जी का कहना है कि पुणे के अनेक सामान्य जन यह जानते थे कि ग्रह और नक्षत्र भी तरह पूर्व में उदय होते हैं और पश्चिम में अस्त होते हैं और ध्रुव स्थिर नहीं है। खगोल संबंधी यह ज्ञान विज्ञान के लोकप्रिय होने का प्रमाण नहीं तो और क्या है?


title: शंकर बालकृष्ण दीक्षित

text: दीक्षित जी ने पृष्ठ 413 पर बताया है कि सन् 1867 और 1868 में चिंतामणि रधुनाथ आचार्य ने, जो मद्रास वेधशाला में नियुक्त थे, दो रूपविकारी तारों की खोज की थी और ऐसी खोज करने वाले हिन्दुओं की सूची में उनका नाम प्रथम है। सन् 1874 में शुक्रग्रस्त सूर्यग्रहण हुआ था और रघुनाथाचार्य ने उसका गणित करके अनेक भाषाओं में प्रकाशित कराया था।


title: माउण्ट पीली

text: माउण्ट पीली () कैरेबियाई क्षेत्र में मार्टिनीक द्वीप पर एक प्रमुख सक्रिय ज्वालामुखी है। माउंट पीली पर 1902 में एक विनाशकारी ज्वालामुखी प्रस्फोट हुआ था जिसके बाद दुनिया के विनाशकारी ज्वालामुखी को पिलीयन ज्वालामुखी भी कहा जाता है।


title: भारतीय रेल (पत्रिका)

text: भारतीय रेल पत्रिका रेल मंत्रालय (रेलवे बोर्ड) द्वारा प्रकाशित मासिक हिंदी पत्रिका है। इस पत्रिका का पहला अंक १५ अगस्त १९६० को प्रकाशित हुआ था और इस पत्रिका की शुरूआत के पीछे तत्कालीन रेल मंत्री स्व.श्री लाल बहादुर शास्त्री तथा बाबू जगजीवन राम का विशेष प्रयास था। इस पत्रिका का उद्देश्य भारतीय रेलवे में कार्यरत लोगों में साहित्य के प्रति रुचि बढ़ाना, लेखकों को प्रोत्साहित करना, भारतीय रेल से संबंधित जानकारी और सूचनाओं का प्रकाशन करना तथा हिंदी का विकास करना था। इस वर्ष २००९ में यह पत्रिका अपनी गौरवशाली यात्रा के स्वर्ण जयंती वर्ष में प्रवेश कर रही है। बीते पांच दशकों में इस पत्रिका ने रेल कर्मियों के साथ अन्य पाठक वर्ग में भी अपनी एक विशिष्ट पहचान कायम की है। इसकी साज-सज्जा, विषय सामग्री और मुद्रण में भी निखार आया है। इसके पाठकों की संख्या में भी निरंतर वृद्धि हुई है। रेलों में हिंदी के प्रचार-प्रसार में इस पत्रिका का ऐतिहासिक योगदान रहा है। रेल प्रशासन, रेलकर्मियों और रेल उपयोगकर्ताओं के बीच भारतीय रेल पत्रिका एक मजबूत संपर्क-सूत्र का काम कर रही है। भारतीय रेल पत्रिका तथा उसके संपादकों को पत्रकारिता और साहित्य में विशेष योगदान के लिए उत्तर प्रदेश हिंदी संस्थान तथा हिंदी अकादमी, दिल्ली समेत कई प्रतिष्ठित पुरस्कारों से भी सम्मानित किया गया है।


title: ताराबाई मोदक

text: जीवनी-ताराबाई मोदक का जन्म 19 अप्रैल 1892 में मुंबई में हुआ था। ताराबाई मोदक शिक्षा को बहुत महत्व देती थी ताराबाई मोदक जी सन 1914 में मुंबई विश्वविद्यालय से स्नातक की डिग्री प्राप्त की उन्होंने राजकोट में एक महिला कॉलेज के प्रिंसिपल के रूप में कार्य किया। उनका विवाह अमरावती के एक वकील श्री मोदी जी से हुआ था बाद में सन 1921 में उनका तलाक हो गया पूर्व शिक्षा में उनके काम के लिए उन्हें 1962 में पद्म भूषण से सम्मानित किया गया मोदक की शिष्य थी अनुताई वाघ वह भारतीय राष्ट्रीय कांग्रेस की सदस्य भी थी।


title: भारतीय रेल (पत्रिका)

text: इस पत्रिका के प्रतिष्ठित लेखकों में स्व.श्री विष्णु प्रभाकर, श्री कमलेश्वर, डॉ॰प्रभाकर माचवे, श्री पुरुषोत्तम दास टंडन, श्री रतनलाल शर्मा, श्री श्रीनाथ सिंह, श्री रामदरश मिश्र, डॉ॰शंकर दयाल सिंह, श्री विष्णु स्वरूप सक्सेना, डॉ॰ महीप सिंह, श्री यशपाल जैन, सुश्री आशारानी व्होरा, श्री शैलेन चटर्जी, श्री लल्लन प्रसाद व्यास, श्री शेर बहादुर विमलेश, श्री अक्षय कुमार जैन, श्री प्रेमपाल शर्मा, श्री आर.के. पचौरी, डॉ॰ दिनेश कुमार शुक्ल, श्री उदय नारायण सिंह, श्री अरविंद घोष, श्री देवेंद्र उपाध्याय, श्री कौटिल्य उदियानी, श्री देवकृष्ण व्यास, शार्दूल विक्रम गुप्त, लक्ष्मीशंकर व्यास, मंजु नागौरी से लेकर हिंदी के कई विद्वान लेखक और पत्रकार जुड़े रहे हैं। भारतीय रेल में १९६० के बाद के सारे रेल बजट तथा उन पर सारगर्भित समीक्षाएं विस्तार से प्रकाशित हुई हैं। इस दौर की सभी प्रमुख रेल परियोजनाओं, खास निर्णयों और महत्वपूर्ण घटनाओं को भारतीय रेल में प्रमुखता से कवरेज दिया गया। इसी नाते खास तौर पर अध्येताओं तथा अनुसंधानकर्ताओं के लिए यह पत्रिका एक अनिवार्य संदर्भ भी बन गयी है। पत्रिका का संपादकीय कार्यालय आरंभ में १६५ पी.ब्लाक रायसीना रोड, नयी दिल्ली था। उस समय रेल भवन का निर्माण पूरा नहीं हुआ था। ३० दिसंबर १९६० को जब रेल भवन का उद्‍घाटन हुआ उस समय तक भारतीय रेल पत्रिका के पांच अंक प्रकाशित हो चुके थे। रेल भवन बन जाने के बाद भारतीय रेल का संपादकीय पता बदल कर ३६९, रेल भवन हो गया।


title: लोध्र

text: लोध्र या लोध (वानस्पतिक नाम: "Symplocos racemosa") एक आयुर्वेदिक औषधीय वनस्पति है। और लोध एक भारतीय समाज की एक प्राचीन जाति का नाम भी है।


title: शॉन टेट

text: शॉन विलियम टेट (जन्म २२ फरवरी १९८३) एक पूर्व ऑस्ट्रेलियाई क्रिकेट खिलाड़ी हैं। वह दाहिने हाथ के तेज गेंदबाज हैं। टेट ने क्रिकेट के तीनों प्रारूपों में ऑस्ट्रेलिया का प्रतिनिधित्व किया, लेकिन उन्हें वन डे इंटरनेशनल में सबसे अधिक सफलता मिली, जिसमें वे २००७ क्रिकेट विश्व कप में ऑस्ट्रेलिया की विजेता टीम के सदस्य थे; और टी२० क्रिकेट, जिसमें उन्होंने इंडियन प्रीमियर लीग में दो टीमों और ऑस्ट्रेलिया की बिग बैश लीग में तीन टीमों के लिए खेला। टेट ने अपने पूरे करियर में चार अलग-अलग पुरस्कार जीते, जिनमें २००४ में ब्रैडमैन यंग क्रिकेटर ऑफ द ईयर भी शामिल है।


title: शॉन टेट

text: टेट ने २००९ में प्रथम श्रेणी क्रिकेट से संन्यास लिया, और बाद में मार्च २०११ में एक दिवसीय अंतर्राष्ट्रीय क्रिकेट से, और फिर सिर्फ टी२० क्रिकेट पर ध्यान केंद्रित किया। मार्च २०१७ में, टेट ने क्रिकेट के सभी प्रारूपों से संन्यास की घोषणा कर दी थी।


title: शॉन टेट

text: दाहिने हाथ के तेज गेंदबाज शॉन टेट ने अपने करियर की शुरुआत टेस्ट प्रारूप से की थी। उन्होंने अपना पहला मैच इंग्लैंड के खिलाफ नॉटिंघम में २५-२८ अगस्त २००५ को खेला गया था। इस मैच में २४ ओवर में ९७ रन देकर ३ विकेट लिए थे। जबकि आखिरी मुकाबला भारत के खिलाफ १६-१९ जनवरी २००८ को पर्थ में खेला था। उस मैच के बाद उन्हें कभी मौका नहीं मिला।


title: शॉन टेट

text: जबकि अगर एक दिवसीय अंतर्राष्ट्रीय क्रिकेट की बात करें तो टेट ने अपना डेब्यू मैच २ फरवरी २००७ में इंग्लैंड के खिलाफ सिडनी में खेला था और आखिरी मैच भारत के खिलाफ २४ मार्च २०११ को अहमदाबाद में।


title: शॉन टेट

text: वहीं ट्वेन्टी-२० अंतरराष्ट्रीय की बात करें तो न्यूजीलैंड के खिलाफ ११ दिसंबर २००७ को पर्थ में खेला था और आखिरी मैच भारत के खिलाफ सिडनी में २०१६ में खेला। इस तरह अपने पूरे करियर में टेट ने ३ टेस्ट, ३५ वनडे और २१ ट्वेन्टी-२० अंतर्राष्ट्रीय मैच खेले जिसमें क्रमशः ५, ६२ और २८ विकेट अपने नाम किए।


title: केवलारी विधानसभा निर्वाचन क्षेत्र

text: केवलारी विधानसभा क्षेत्र मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है। यह मण्डला (लोकसभा निर्वाचन क्षेत्र) का एक खंड है।


title: द्रुतशीतक

text: द्रुतशीतक (chiller) वह यन्त्र है जो वाष्प-संपीडन या शोषण प्रशीतन चक्र का उपयोग करके किसी द्रव से ऊष्मा निकालती है। इस रीति से ठण्डा किया गया यह द्रव जब किसी ऊष्मा विनिमायक से होकर ले जाया जाता है जिससे हवा या कोई उपकरण आदि ठण्डा किये जाते हैं।


title: मेघना मलिक

text: मेघना मलिक एक फिल्म, टेलीविज़न और थिएटर अभिनेत्री हैं, जिन्हें "न आना इस देस लाडो" की "अम्मा जी" के रूप में लोकप्रिय हैं। २०१३ में वह "झलक दिख लाजा" के एक प्रतियोगी के रूप में देखि गयी थी। साथ में वह अभी वर्तमान में स्टार प्लस के शो "देहलीज" में काम कर रही हैं।


title: मेघना मलिक

text: मेघना मलिक का जन्म कमलेश मलिक , एक सेवानिवृत्त कॉलेज के प्रिंसिपल और सोनीपत में अंग्रेज़ी के प्रोफेसर रघुवीर सिंह मलिक के घर हुआ था। मेघना ने कुरुक्षेत्र विश्वविद्यालय से अंग्रेज़ी में एमऐ की शिक्षा पूरी की हैं, साथ ही उन्होंने १९९७ में नेशनल स्कूल ऑफ़ ड्रामा, दिल्ली से स्नातक की डिग्री पूरी की।


title: सेहबान अज़ीम

text: सहबं अज़ीम एक भारतीय टेलीविज़न अभिनेता हैं। उन्होंने कई सारी टीवी शोज जैसे दिल मिल गए ,एक हज़ारों में मेरी बहना है और हुम्सफर्स  में काम किया है। उन्होंने लघु फिल्म स्टेशन (2008)में भी काम किया है।


title: सेहबान अज़ीम

text: अजीम दयाल सिंह कॉलेज का छात्र थे। उनके पिता पेंटर और माँ लेखिका हैं। कॉलेज के दिनों में वे प्रमोटर या कोऑर्डिनेटर का काम किया करते थे। उन्होंने दुसरे साल में ही कॉलेज छोड़ दिया ताकि कंप्यूटर कोर्स कर सके क्योंकि वे जल्द से जल्द पैसे कमाना चाहते थे। कंप्यूटर कोर्स ने उन्हें एक आईटी फर्म में जॉब लगने में मदद की। बाद में एक्टिंग का करियर चुनने के लिए वे मुंबई चले गए।


title: सेहबान अज़ीम

text: 2008 में, अजीम ने इम्मानुएल क़ुइन्दो पालो द्वारा निर्देशित लघु फिल्म स्टेशन में मुख्य किरदार निभाया। फिल्म को करेला के अन्तार्रश्त्रिये फिल्म फेस्टिवल में सबसे अच्छे लघु फिल्म फिक्शन का सम्मान मिला। २०१० में फिल्म ने बेस्ट शोर्ट फिक्शन फिल्म,द बेस्ट साइंटिफिक फिल्म में राष्ट्रीय फिल्म पुरस्कार जीता। अज़ीम ने हॉलीवुड फिल्म कर्मा - क्राइम ,पैशन और रेइन्कर्नतिओन में छोटे रोल का किरदार भी निभाया। २००९-१० में उन्होंने स्टार वन के लोकप्रिय सीरियल दिल मिल गए में डॉ.युवराज ओबेरॉय का किरदार निभाया। .


title: सेहबान अज़ीम

text: 2012 में, अजीम ने मनोविज्ञान रोमांच ६४ पन्ने में अभिनय किया। २०१२ में उन्होंने स्टार प्लस के टेलीविज़न सीरीज एक हजारों में मेरी बहना है में करन सिंह सखावत का किरदार निभाया। २०१३ में उन्होंने ये हैं आशिकुई में नील का किरदार निभाया। २०१० में उन्होंने टकीला नाइट्स नाम की फिल्म में भी काम किया। २०१३ में वे चैनल व् के दिल दोस्ती डांस में आदित्य खुराना के रूप में दिखे |.


title: संजीव-दर्शन

text: संजीव-दर्शन हिन्दी फिल्मों की संगीतकार जोड़ी है। जोड़ी का नाम दो भाइयों, संजीव राठोड़ और दर्शन राठोड़ के पहले नामों से लिया गया है। संजीव और दर्शन हिंदी फिल्म संगीत निर्देशक श्रवण राठोड़ के पुत्र हैं, जिन्होंने स्वयं संगीत निर्देशक नदीम के साथ नदीम-श्रवण के रूप में जोड़ी बनाई थी। गायक विनोद राठौड़ और संगीतकार और गायक रूप कुमार राठौड़ उनके चाचा हैं। उन्होंने सबसे पहले "मन" के लिये संगीत दिया था।


title: संजीव-दर्शन

text: इसके अलावा उन्होंने "दीवाने", "हमारा दिल आपके पास है", "खिलाड़ी 420", "रिश्ते", "ये रास्ते हैं प्यार के", "ग्रैंड मस्ती" और "एन एच 10" सरीखी फिल्म का संगीत दिया है।


title: बायना

text: बायना भारत के गाँवों में प्रचलित एक प्रथा है। एक घर में बने अथवा रिश्तेदारों के यहां से आए पकवानों को कई घरों में बांटने को बायना कहा जाता है।


title: बायना

text: प्रकृति, पशु-पक्षी, रीति-रिवाज, जीवन मूल्य, पर्व-त्योहार और नाते-रिश्तों से हमारा विविध रूप रंग-रस व गंध का सरोकार रहता है। हमारी प्रकृति व संस्कृति परस्पर पूरक हैं, परस्पर निर्भरता ही ष्मा लगातार कम हो रही है। यह कमी कहीं न कहीं हमारे मन को कचोटती है।


title: बायना

text: पहले पूरा गांव एक सूत्र में बंधा होता था। घरों के बीच आदान-प्रदान भी सामूहिकता के सूत्र ही होते थे। कृषि प्रधान समाज में भिन्न-भिन्न प्रकार की फसलें उगाई जाती थीं। किसी-किसी परिवार में कोई-कोई फसल नहीं उगती। वह परिवार बाजार से नहीं खरीदता। उसे मालूम होता था कि उसी गांव में कई परिवारों में वह अन्न बहुतायत मात्रा में उपजाया गया होता था। वह अपने घर से दूसरा अन्न देकर अपनी जरूरत का अन्न ले आता। इसे 'बदलैन' कहते थे। कई बार तो अगले साल उसी अन्न को उपजाकर वापस करने का विश्वास दिलाकर भी अपनी जरूरत का अन्न उधार ले आया जाता था।


title: बायना

text: गांव स्वनिर्भर होता था। बाजार ही नहीं था। गांव की सामूहिकता बरकरार रखने में पर्व त्योहारों का योगदान था ही। रस्म-रिवाजों को भी श्रेय जाता था। रस्म रिवाजों में ही एक, रिवाज 'बायना' थी। एक घर में बने अथवा रिश्तेदारों के यहां से आए पकवानों को कई घरों में बांटने को बायना कहा जाता था।


title: बायना

text: 'बायना' के कई रूप थे। उत्तर प्रदेश, राजस्थान तथा पश्चिमी राज्यों में करवा चौथ या अन्य चौथ, अहोई अष्टमी, हरितालिका, दीवाली, होली पर 'बायना' निकाला जाता है। जिसमें पूरी, पूए, साड़ी, बर्तन कुछ भी होते हैं। बड़े-बुजुर्गों और सास-ननद के लिए बने और उन्हें आदर के साथ भेंट किए खाद्य पदार्थों को 'बायना' कहा जाता है। सास-बहू के बीच प्रेम संबंध बनाए रखने में 'बायना' का विशेष योगदान होता है। सास को बहू द्वारा 'बायना' मिलने की प्रतीक्षा रहती है। बायना मिलने पर गिले-शिकवे भी मिट जाते हैं।


title: बायना

text: बिहार में बायना का अर्थ पर्व त्योहार के अवसर पर बने पकवानों का वितरण होता है। कृषि प्रधान समाज में रिश्तेदारियों से 'संदेश' (टोकरा भर कर मिठाइयां और फल) आने का भी रिवाज था। इतनी सामग्रियां आती थीं कि पूरा परिवार भी नहीं खा सकता था। अधिक सामग्री गांव में बांटने के लिए ही भेजी जाती थी। संदेश आने पर घर की महिलाओं का एक विशेष कार्य हो जाता। हर घर के लिए थोड़ा-थोड़ा निकालकर सजाना और भेजना। इस 'बायना' बांटने में आपसी लेन देन का भी ध्यान रखा जाता था। जिस घर से जितनी पूरियां आईं होतीं, उस घर में उतनी हीं भेजी जातीं। घर की बड़ी-बुजुर्ग महिलाएं घर-घर से आए बायना का हिसाब रखती थीं।


title: बायना

text: बायना बांटे कौन? घरों में काम करने वाली बाइयां या नाइन यह काम करती थीं। उनके साथ घर की बेटियां भी जाती थीं। दूसरे घरों में जाने पर उनकी विशेष पहचान बनती थी। बिहार की पहचान- 'छठ पर्व' (सूर्य पूजा) पर गाए जाने वाले एक गीत की पंक्ति है- बायना बांटेला बेटी मांगीले। बेटा तो चाहिए ही, परंतु एक विशेष कार्य के लिए बेटी भी चाहिए। वह बायना बांटेगी। बायना बांटने जाने वाली बेटियों से दूसरे घरों में रहने वाली महिलाएं परिवार तथा बाहर गए बेटों विवाहित बेटियों के ससुराल का भी हाल-समाचार पूछ लेती थीं। इस प्रकार एक-दूसरे परिवार के सुख-दु:ख, बाल-बच्चों की जानकारियां मिलती थीं। सबसे चौंकाने वाली बात यह थी कि घर आए 'बायना' को बड़े प्रेम से ग्रहण किए जाने पर भी मचलते बच्चों को खाने के लिए तब तक नहीं दिया जाता जब तक कोई बड़ी-बूढ़ी महिला उसे चख न ले। कारण पूछने पर दादी ने बताया था- क्या पता किस नजर से किसी ने देखा हो इसे। भोज्य पदार्थ द्वारा भी नजर लग जाती है। खराब खाना भी हो सकता है। यानी कि गांवों की सामूहिकता में भी शक की गुंजाइश तो थी ही।


title: बायना

text: 'बायना' का निरीक्षण होता। उसके स्वाद की समीक्षा होती। खराब तेल में बनी पूड़ियों और कम दूध में बनी खीर की शिकायत भी होती। पर 'बायना' तो बायना होता था। उसका विशेष स्वाद होता था। घर की बहू-बेटियों के भोजन बनाने की योग्यता और कला की पहचान भी।


title: बायना

text: जिन घरों में त्योहार होता था, उनमें भी आपस में खाद्य पदार्थों और फलों का आदान प्रदान होता था। दूसरे गांवों (रिश्तेदारों) से आई सामग्रियों के स्वाद से उन घरों में खाए जाने वाले पदार्थों की गुणवत्ता की पहचान होती। गांव में चर्चा होती।


title: बायना

text: किसी के घर संदेश आने पर गांव के लोगों को भी 'बायना' का इंतजार रहता। कभी-कभी 'बायना' लौटा भी दिया जाता था। इससे पता चलता कि लौटाने वाला परिवार भेजने वाले परिवार से नाराज है। उनका मान मनौवल होता। कभी-कभी 'बायना' न आने पर भी लोग नाराज हो जाते।


title: मीदि साम्राज्य

text: Media मीदिया (ओल्ड फ़ारसी: माडा, मध्य फ़ारसी: एमएडी) उत्तर-पश्चिमी ईरान का एक क्षेत्र है, जो मेड्स के राजनीतिक और सांस्कृतिक आधार के लिए जाना जाता है। [एन 1] अचमेनिद काल के दौरान, इसमें वर्तमान अजरबैजान शामिल था। , ईरानी कुर्दिस्तान और पश्चिमी तबरिस्तान। आचमेनिड शासन के तहत एक क्षत्रप के रूप में, यह अंततः एक व्यापक क्षेत्र को घेर लेगा, जो उत्तर में दक्षिणी दागेस्तान तक फैला होगा। [२] हालांकि, सिकंदर महान के युद्धों के बाद, बाबुल के विभाजन के कारण उत्तरी भाग अलग हो गए और एट्रोपेटीन के रूप में जाना जाने लगा, जबकि शेष क्षेत्र को लेसर मीडिया के रूप में जाना जाने लगा।


title: मीदि साम्राज्य

text: 678 ईसा पूर्व में, डिओकस ने मीडिया की मेडियन जनजातियों को एकजुट किया और पहला ईरानी साम्राज्य बनाया। उनके पोते Cyaxares प्राचीन ईरान के सभी ईरानी जनजातियों को एकजुट करने में कामयाब रहे और अपने साम्राज्य को एक प्रमुख शक्ति बनाया। जब साइक्सारेस की मृत्यु हो गई, तो वह अपने बेटे अस्टेजस द्वारा सफल हो गया, जो मदी साम्राज्य का अंतिम राजा था।


title: मीदि साम्राज्य

text: 553 ईसा पूर्व में, साइरस द ग्रेट, फारस के राजा, अपने दादा, मेडियन किंग, साइकेस के बेटे एस्टेजेज के खिलाफ विद्रोह कर दिया; आखिरकार उन्होंने 550 ई.पू. में निर्णायक जीत हासिल की जिसके परिणामस्वरूप एस्टीज ने अपने असंतुष्ट रईसों द्वारा कब्जा कर लिया, जिसने तुरंत विजयी साइरस को सौंप दिया। [3]


title: मीदि साम्राज्य

text: एस्टियस के खिलाफ साइरस की जीत के बाद, मेड्स अपने करीबी लोगों, फारसियों के अधीन हो गए। [४] नए साम्राज्य में उन्होंने एक प्रमुख स्थान बनाए रखा; सम्मान और युद्ध में, वे फारसियों के बगल में खड़े थे; उनके दरबार समारोह को नए संप्रभु लोगों द्वारा अपनाया गया था, जो गर्मियों के महीनों में इक्बाटाना में रहते थे; और कई महान मेद अधिकारियों, क्षत्रपों और सेनापतियों के रूप में कार्यरत थे। शुरुआत में ग्रीक इतिहासकारों ने अचमेनिद साम्राज्य को एक मेडियन साम्राज्य के रूप में संदर्भित किया।


title: मीदि साम्राज्य

text: सूपररेडिस की हत्या के बाद, एक मेडे फ्रावार्टिश (फ्रॉर्तेस), ने साइक्सारस का एक टुकड़ा होने का दावा करते हुए, मेडे साम्राज्य को बहाल करने की कोशिश की, लेकिन फारसी विद्रोहियों द्वारा पराजित किया गया और इक्बाटाना (डेरियस I में बेहिस्टन शिलालेख) में निष्पादित किया गया। एक और विद्रोह, 409 ईसा पूर्व में, डेरियस II के खिलाफ [5] छोटी अवधि का था। लेकिन ईरानी [६] उत्तर की ओर जनजातियाँ, विशेषकर काडूसि, हमेशा परेशान थीं; उनके विरुद्ध बाद के राजाओं के कई घृणित अभियानों का उल्लेख है। [ed]


title: मीदि साम्राज्य

text: फारसी शासन के तहत, देश को दो क्षत्रपों में विभाजित किया गया था: दक्षिण, इक्बाटाना और रहगे (आधुनिक तेहरान के पास रे), मीडिया उचित, या ग्रेटर मीडिया, जैसा कि अक्सर कहा जाता है, डेरियस आई द ग्रेट के संगठन ग्यारहवें क्षत्रप में गठित, [8] Paricanians और Orthocorybantians के साथ मिलकर; उत्तर, मटियानी जिले, ज़ग्रोस और असीरिया के पर्वतीय जिलों (टिगरिस के पूर्व में) के साथ मिलकर पूर्वी अर्मेनिया में अलारोडियनों और सस्पिरियों के साथ एकजुट हो गए, और अठारहवें क्षत्रपों का गठन किया। [९]


title: मीदि साम्राज्य

text: कोकेशियान अल्बानिया (लगभग आधुनिक काल के अजरबैजान और दक्षिणी दाग़स्तान में) को आचमेनिड फारसियों द्वारा तेजी से शामिल किया गया था और बाद के दौर में मीडिया [10] [11] के क्षत्रपों की कमान में थे।


title: मीदि साम्राज्य

text: जब फ़ारसी साम्राज्य का पतन हो गया और कैडूसी और अन्य पहाड़ी जनजातियों ने खुद को स्वतंत्र बना लिया, तो पूर्वी आर्मेनिया एक विशेष क्षत्रप बन गया, जबकि अश्शूरिया मीडिया के साथ एकजुट हो गए हैं; इसलिए एनाबासिस में ज़ेनोफोन हमेशा "मीडिया" के नाम से असीरिया को डिजाइन करता है। [the]


title: मीदि साम्राज्य

text: अलेक्जेंडर के अनुसार, सिकंदर ने 330 ईसा पूर्व की गर्मियों में मीडिया के क्षत्रपों के आक्रमण के बाद, 328 ईसा पूर्व में डेरियस III द ग्रेट नाम के एट्रोपेट्स (अट्रुपेट) के पूर्व जनरल के रूप में नियुक्त किया। उनके साम्राज्य के विभाजन में, दक्षिणी मीडिया मैसेडोनियन Peithon को दिया गया था; लेकिन उत्तर, दूर और सिकंदर की विरासत के ऊपर सेनापतियों के लिए कम महत्व का, एट्रोफेट्स के लिए छोड़ दिया गया था।


title: मीदि साम्राज्य

text: जबकि दक्षिणी मीडिया, इक्बाटाना के साथ, एंटीगोनस के शासन में पारित हुआ, और बाद में (लगभग 310 ईसा पूर्व) सेल्यूकस I के लिए, एट्रोपेट्स ने खुद को अपने क्षत्रप में बनाए रखा और एक स्वतंत्र राज्य की स्थापना करने में सफल रहा। इस प्रकार, देश का विभाजन, जिसे फारस ने पेश किया था, स्थायी हो गया; उत्तर का नाम अत्रोपेटीन था (प्लिनी में, अट्रैप्टीन; टॉलेमी में, ट्रोपेटीन), राजवंश के संस्थापक के बाद, एक नाम अभी भी कहा जाता है जिसे आधुनिक रूप 'अजरबैजान' में संरक्षित किया गया था।


title: मीदि साम्राज्य

text: एट्रोपेटीन की राजधानी केंद्रीय मैदान में गज़ाका थी, और अप्रैल 2005 में पुरातत्वविदों द्वारा अरज़ नदी पर खोजे गए महल फ्रासपा।


title: मीदि साम्राज्य

text: एट्रोपेटीन पश्चिमी एशिया का वह देश है जो अन्य सभी देशों से कम से कम हेलेनिज़्म से प्रभावित था; इसके शासकों का एक भी सिक्का मौजूद नहीं है। दक्षिणी मीडिया डेढ़ सदी तक सेल्यूकाइड साम्राज्य का एक प्रांत बना रहा, और हर जगह हेलेनिज़्म की शुरुआत हुई। पोलीबियस के अनुसार, सिकंदर के पड़ोसी बर्बर लोगों से इसे बचाने की योजना के अनुसरण में मीडिया ग्रीक शहरों से हर जगह घिरा हुआ था। [१२] केवल इक्बाटाना ने अपने पुराने चरित्र को बरकरार रखा। लेकिन रैगा ग्रीक शहर यूरोपस बन गया; और इसके साथ स्ट्रैबो [13] लाओडिसिया, एपामिया हेराक्ली या अचिस। उनमें से ज्यादातर सेल्यूकस I और उनके बेटे एंटियोकस I द्वारा स्थापित किए गए थे।


title: मीदि साम्राज्य

text: 221 ईसा पूर्व में, क्षत्रप मोलोन ने खुद को स्वतंत्र बनाने की कोशिश की (उनके नाम और शाही शीर्षक के साथ कांस्य के सिक्के मौजूद हैं), उनके भाई अलेक्जेंडर के साथ मिलकर फारस के क्षत्रप थे, लेकिन वे एंटिओकस द ग्रेट द्वारा हार गए और मारे गए। उसी तरह, मेद क्षत्रप टिमार्क्सस ने शिक्षा ग्रहण की और बेबीलोनिया पर विजय प्राप्त की; अपने सिक्कों पर वह खुद को महान राजा टिमार्क्सस कहता है; लेकिन फिर से वैध राजा, डेमेट्रियस I, विद्रोह को वश में करने में सफल रहा, और टिमार्चस मारे गए। लेकिन डेमेट्रियस I के साथ, सेल्यूसीड साम्राज्य का विघटन शुरू हुआ, मुख्य रूप से रोमनों की साज़िशों के बारे में लाया गया, और कुछ ही समय बाद, लगभग 150 में, पार्थियन राजा मिथ्रडेट्स I ने मीडिया पर विजय प्राप्त की। [14]


title: मीदि साम्राज्य

text: इस समय से मीडिया अर्ससिड्स या पार्थियन के अधीन रहा, जिन्होंने रागा, या यूरोपस का नाम बदलकर अर्सकिया कर दिया, [15] और देश को पांच छोटे प्रांतों में विभाजित किया। [१६] पार्थियन्स से, यह 226 में ससैनिड्स में पारित हो गया, साथ में एट्रोपेटीन।


title: पाइंटर (प्रोग्रामिंग)

text: प्रोग्रामन के सन्दर्भ में, पाइंटर (pointer) प्रोग्रामिंग भाषा का ऑब्जेक्ट होता है जिसका मान एक एक दूसरे मेमोरी लोकेशन को इंगित करता है जहाँ इसका मान भण्डारित होता है। दूसरे शब्दों में, पाइंटर में एक मेमोरी लोकेशन का पता होता है और उस पते पर कुछ स्टोर किया होता है।


title: ठोस अवस्था रिले

text: ठोस-अवस्था रिले (solid-state relay (SSR)) एक प्रकार की इलेक्ट्रानिक स्विच है जिसके नियंत्रण-सिरे स्विच से विलगित (isolated) होते हैं। इसके नियंत्रण सिरों के बीच थोड़ा सा वोल्टेज लगाने पर स्विच चालू या बन्द होती है। कई मामलों में यह विद्युतचुम्बकीय रिले जैसा ही काम करती है, किन्तु इसमें कोई भी चलने-फिरने वाला भाग नहीं होता। इस कारण यह विद्युतचुम्बकीय रिले की अपेक्षा बहुत तेज होती है।


title: हम्प्टी शर्मा की दुल्हनिया

text: हम्टी शर्मा की दुल्हनिया, करण जौहर द्वारा निर्मित और शशांक खेतान द्वारा निर्देशित बॉलीवुड फिल्म है। फिल्म में वरूण धवन ने हम्टी शर्मा का और आलिया भट्ट ने काव्या प्रताप सिंह का किरदार निभाया है। ये फिल्म दिल वाले दुल्हनियां ले जाएंगे से प्रेरित है। फिल्म 11 जुलाई 2014 को प्रदर्शित की गई और इसने सिनेमाघर पर काफी अच्छा कारोबार किया। फिल्म ने पहले सप्हांत में 33.5 करोड़ रूपए का कारोबार किया।


title: हज़ारीबाग राष्ट्रीय उद्यान

text: यह राष्ट्रीय उद्यान झारखंड राज्य के हजारीबाग से 19 किलोमीटर दूर तथा राजधानी रांची से 123 किलोमीटर दूर स्थित है इस पार्क में जंगली भालू, स्लोथ भालू, हिरण और हाथी देखे जा सकते हैं।


title: जमात-ए-इस्लामी

text: 1947 में भारत के विभाजन के पश्चात यह समूह भारत और पाकिस्तान में अलग-अलग स्वतन्त्र संगठनों में विभाजित हो गया - जमात-ए-इस्लामी पाकिस्तान और जमात-ए-इस्लामी हिन्द। जमात-ए-इस्लामी से सम्बन्धित या प्रेरित अन्य समूह बांग्लादेश में विकसित हुए, कश्मीर, ब्रिटेन और अफगानिस्तान (नीचे देखें)। जमात-ए-इस्लामी दल अन्य मुस्लिम समूहों के साथ अन्तरराष्ट्रीय स्तर पर सम्बन्ध बनाये रखता है।


title: कुशल पंजाबी

text: कुशल पंजाबी भारतीय हिन्दी फिल्म अभिनेता हैं। यह फरवरी 2011 में ज़ोर का झटका नामक एक वास्तविक खेल कार्यक्रम के विजेता बने थे। इसके लिए इन्हें ₹50 लाख का इनाम मिला था। यह फरहान अख्तर के लक्ष्य और करन जौहर के काल आदि फिल्मों में अभिनय कर चुके हैं। इसके अलावा यह लाइफ ओके के आसमान से आगे और सोनी के सीआईडी में भी अभिनय कर चुके हैं। यह ज़ोर का झटका जैसे और कई खेल कार्यक्रमों का हिस्सा बन चुके हैं, जिसमें एक से बढ़कर एक, झलक दिखला जा, पैसा भारी पड़ेगा आदि है।


title: अनिल जनविजय

text: अनिल जनविजय (२८ जुलाई १९५७), हिन्दी कवि-लेखक और अनुवादक हैं। उन्होंने दिल्ली विश्वविद्यालय से बी.कॉम और मॉस्को स्थित गोर्की साहित्य संस्थान से सृजनात्मक साहित्य विषय में एम० ए० किया। इन दिनों मॉस्को विश्वविद्यालय में हिंदी साहित्य का अध्यापन और रेडियो रूस का हिन्दी डेस्क देख रहे हैं।


title: अनिल जनविजय

text: २८ जुलाई १९५७, बरेली (उत्तर प्रदेश) में एक निम्न-मध्यवर्गीय परिवार में जन्म। प्रारम्भिक शिक्षा बरेली स्थित केन्द्रीय विद्यालय में। माँ की मृत्यु के बाद दादा-दादी के पास दिल्ली आ गए। १९७७ में दिल्ली विश्वविद्यालय से बी.कॉम, फिर हिन्दी में एम. ए.। १९८० में जवाहरलाल नेहरू विश्वविद्यालय की रूसी भाषा और साहित्य फेकल्टी में एम०ए० में प्रवेश। १९८२ में उच्च अध्ययन के लिए सोवियत सरकार की छात्रवृत्ति पाकर मास्को विश्वविद्यालय पहुँचे। फिर १९८९ में मास्को स्थित गोर्की लिटरेरी इंस्टीटयूट से सर्जनात्मक लेखन में एम०ए०। १९८३ से १९९२ तक मास्को रेडिओ की हिन्दी प्रसारण सेवा से जुड़े रहे। १९९६ से मास्को विश्वविद्यालय (रूस) में ’हिन्दी साहित्य’ और ’अनुवाद’ का अध्यापन।


title: अनिल जनविजय

text: १९७६ में पहली कविता लिखी। १९७७ में पहली बार साहित्यिक पत्रिका लहर में कविताएँ प्रकाशित। १९७८ में 'पश्यन्ती' के कवितांक में कविताएँ सम्मिलित। १९८२ में पहला कविता संग्रह 'कविता नहीं है यह' प्रकाशित।


title: अनूप प्रधान

text: अनूप प्रधान भारतीय जनता पार्टी के एक भारतीय राजनीतिज्ञ हैं।  अनूप प्रधान अलीगढ़ जिले के खैर (विधानसभा क्षेत्र) से उत्तर प्रदेश विधान सभा के सदस्य हैं।


title: डिजिटल वॉटरमार्किंग

text: डिजिटल वॉटरमार्किंग सूचना को डिजिटल सिग्नल में एक ऐसे तरीक़े से अंतःस्थापित करने की प्रक्रिया है, जिसे हटाना मुश्किल है। यह सिग्नल, उदाहरण के लिए, ऑडियो, चित्र या वीडियो हो सकता है। यदि सिग्नल की नक़ल उतारी जाती है, तो सूचना भी प्रतिलिपि में उतर जाती है। एक सिग्नल में एक ही समय में कई अलग-अलग वॉटरमार्क हो सकते हैं।


title: डिजिटल वॉटरमार्किंग

text: दृश्य वॉटरमार्किंग में सूचना, चित्र या वीडियो में दिखाई देती है। आम तौर पर सूचना, पाठ या लोगो होती है, जो मीडिया के मालिक की पहचान कराती है। दाईं ओर छवि पर एक दृश्य वॉटरमार्क है। जब एक टेलीविज़न प्रसारक संप्रेषित वीडियो के कोने में अपने लोगो को जोड़ता है, तो यह भी एक दृश्य वॉटरमार्क है।


title: डिजिटल वॉटरमार्किंग

text: अदृश्य वॉटरमार्किंग में, सूचना को ऑडियो, चित्र या वीडियो में डिजिटल डेटा के रूप में जोड़ा जाता है, लेकिन उसे प्रत्यक्ष देखा नहीं जा सकता (हालांकि यह पता लगाना संभव हो सकता है कि कुछ सूचना प्रच्छन्न है). वॉटरमार्क व्यापक उपयोग के उद्देश्य से हो सकता है और इस प्रकार आसानी से पुनः प्राप्त करने या स्टीगेनोग्राफ़ी के रूप में हो सकता है, जहां पक्ष डिजिटल सिग्नल में अंतर्स्थापित गुप्त संदेश को संप्रेषित करती है। दोनों ही मामलो में उद्देश्य, दृश्य वॉटरमार्किंग की तरह, स्वामित्व या अन्य कोई वर्णनात्मक सूचना सिग्नल में कुछ इस तरह जोड़ना है कि उसे हटाना मुश्किल है। यह भी संभव है कि व्यक्तियों के बीच गुप्त संचार के साधन के रूप में प्रच्छन्न अंतर्स्थापित सूचना का उपयोग किया जाए.


title: डिजिटल वॉटरमार्किंग

text: वॉटरमार्किंग का एक अनुप्रयोग कॉपीराइट संरक्षण प्रणाली है, जो डिजिटल मीडिया के अप्राधिकृत नक़ल को रोकने या निवारण के इरादे से प्रयुक्त होता है। इस प्रयोग में एक प्रतिलिपि साधन प्रतिलिपि बनाने से पहले सिग्नल से वॉटरमार्क को पुनःप्राप्त करता है; वह साधन वॉटरमार्क की अंतर्वस्तु के आधार पर प्रतिलिपि बनाने या ना बनाने का निर्णय लेता है। एक अन्य अनुप्रयोग स्रोत ट्रैकिंग में है। एक वॉटरमार्क प्रत्येक वितरण बिंदु पर डिजिटल सिग्नल में अंतःस्थापित किया जाता है। यदि कार्य की प्रतिलिपि बाद में पाई जाती है, तो वॉटरमार्क को प्रतिलिपि से पुनःप्राप्त किया जा सकता है और वितरण के स्रोत का पता लग सकता है। कथित तौर पर इस तकनीक का इस्तेमाल अवैध तरीके से फ़िल्मों की नक़ल तैयार करने वाले स्रोत का पता लगाने के लिए किया जाता है।


title: डिजिटल वॉटरमार्किंग

text: जहां डिजिटल मीडिया के कुछ फ़ाइल प्रारूपों में मेटाडाटा नामक अतिरिक्त सूचना शामिल हो सकती है, डिजिटल वॉटरमार्किंग इस अर्थ में भिन्न है कि डेटा सिग्नल में ही शामिल होता है।


title: डिजिटल वॉटरमार्किंग

text: जो सूचना अंतःस्थापित की जानी हो वह डिजिटल वॉटरमार्क कहलाती है, हालांकि कुछ संदर्भों में वाक्यांश डिजिटल वॉटरमार्क का अर्थ वाटरमार्क किए गए सिग्नल और कवर सिग्नल के बीच का अंतर है। सिग्नल जहां वॉटरमार्क को अंतर्स्थापित किया जाना हो, पोषक सिग्नल कहलाता है। आम तौर पर वॉटरमार्किंग प्रणाली तीन अलग चरणों में विभाजित होती है, अंतःस्थापना, हमला और पता लगाना. अंतःस्थापना में, एक एल्गोरिदम अंतःस्थापित किए जाने वाले पोषक और डेटा को स्वीकार करता है और एक वॉटरमार्क सिग्नल पैदा करता है।


title: डिजिटल वॉटरमार्किंग

text: इसके बाद वॉटरमार्क किया गया सिग्नल प्रसारित या संग्रहीत किया जाता है, आम तौर पर किसी अन्य व्यक्ति को संप्रेषित होता है। अगर वह व्यक्ति कोई संशोधन करता है, तो यह हमला कहलाता है। जबकि संशोधन दुर्भावनापूर्ण नहीं हो सकता है, शब्द हमला कॉपीराइट संरक्षण अनुप्रयोग से आया है, जहां पाइरेट संशोधन के माध्यम से डिजिटल वॉटरमार्क को हटाने के प्रयास करते हैं। कई संभावित संशोधन मौजूद हैं, उदाहरण के लिए, डेटा का हानिपूर्ण संपीड़न, एक छवि या वीडियो का दृश्यांकन, या जानबूझकर शोर जोड़ना.


title: डिजिटल वॉटरमार्किंग

text: संसूचन (अक्सर जिसे निष्कर्षण कहा जाता है) एक एल्गोरिदम है, जिसे आक्रमित सिग्नल पर लागू किया जाता है ताकि उससे वॉटरमार्क निकालने का प्रयास किया जाए. यदि प्रसारण के दौरान सिग्नल अपरिवर्तित था, तो वॉटरमार्क अभी भी मौजूद है और उसे निकाला जा सकता है। ठोस वाटरमार्किंग अनुप्रयोगों में, निष्कर्षण एल्गोरिदम सही ढंग से वॉटरमार्क उत्पादित करने में सक्षम होना चाहिए, भले ही संशोधन मज़बूत हों. नाज़ुक वॉटरमार्किंग में, निष्कर्षण एल्गोरिदम को असफल होना चाहिए यदि सिग्नल में कोई परिवर्तन किया जाए.


title: डिजिटल वॉटरमार्किंग

text: एक डिजिटल वॉटरमार्क को परिवर्तनों के संबंध में "ठोस" कहा जाता है यदि अंतःस्थापित सूचना को चिह्नित सिग्नलों से विश्वसनीय तरीक़े से पहचाना जा सके, भले ही वह कितने ही परिवर्तनों के साथ विकृत हो। विशिष्ट छवि विकृतियां हैं JPEG संपीड़न, आवर्तन, दृश्यांकन, शोर संयोजन और क्वांटमन. वीडियो सामग्री अस्थायी संशोधन और MPEG संपीड़न अक्सर इस सूची में जुड़ जाते हैं। एक वॉटरमार्क को "अगोचर" कहा जाता है यदि कवर सिग्नल और चिह्नित सिग्नल उपयुक्त अवधारणात्मक मीट्रिक के मामले में अप्रभेद्य हैं. सामान्य तौर पर ठोस वॉटरमार्क "या" अगोचर वॉटरमार्क को तैयार करना आसान है, लेकिन ठोस और अगोचर वॉटरमार्क को तैयार करना काफ़ी चुनौतीपूर्ण साबित हुआ है। ठोस अगोचर वॉटरमार्क को डिजिटल सामग्री के संरक्षण के लिए साधन के रूप में प्रस्तावित किया गया है, उदाहरण के लिए, पेशेवर वीडियो सामग्री में एक अंतःस्थापित 'प्रतिलिपि अनुमत नहीं' ध्वज के रूप में.


title: डिजिटल वॉटरमार्किंग

text: अगर थोड़े से परिवर्तन के बाद पहचानने में विफल रहता है तो वॉटरमार्क को "नाज़ुक" कहा जाता है। नाज़ुक वॉटरमार्क को सामान्यतः छेड़छाड़ का पता लगाने (अखंडता सबूत) के लिए इस्तेमाल किया जाता है। सामान्यतः मूल कार्य के साथ परिवर्तन जो स्पष्ट रूप से दिखाई दें उन्हें वॉटरमार्क के रूप में निर्दिष्ट नहीं किया जाता, बल्कि आम तौर पर बारकोड कहा जाता है।


title: डिजिटल वॉटरमार्किंग

text: एक वॉटरमार्क को "अर्द्ध-नाज़ुक" कहा जाता है यदि वह सुसाध्य रूपांतरण का प्रतिरोध करता है, लेकिन असाध्य रूपांतरणों के बाद उन्हें पहचानने में चूकता है। अर्द्ध नाज़ुक वॉटरमार्क का इस्तेमाल सामान्यतः असाध्य परिवर्तनों का पता लगाने के लिए किया जाता है।


title: डिजिटल वॉटरमार्किंग

text: अगर वॉटरमार्क रूपांतरणों के नामित वर्ग का प्रतिरोध करता है तो उसे "मज़बूत" कहा जाता है। मज़बूत वॉटरमार्क का उपयोग कॉपी और अभिगम नियंत्रण सूचना वहन करने के लिए, प्रतिलिपि संरक्षण अनुप्रयोगों में किया जा सकता है।


title: डिजिटल वॉटरमार्किंग

text: एक वॉटरमार्क को "अगोचर" कहा जाता है यदि मूल कवर सिग्नल और चिह्नित सिग्नल (लगभग) प्रत्यक्ष रूप से अप्रभेद्य हों.


title: डिजिटल वॉटरमार्किंग

text: एक वॉटरमार्क को "प्रत्यक्ष" कहा जाता है अगर चिह्नित सिग्नल में उसकी उपस्थिति सुस्पष्ट है, लेकिन अनुचित हस्तक्षेप संभव नहीं।


title: डिजिटल वॉटरमार्किंग

text: यदि चिह्नित सिग्नल को योगात्मक संशोधन द्वारा प्राप्त किया जाता है, तो ऐसी वॉटरमार्किंग पद्धति को "स्प्रेड-स्पेक्ट्रम" के रूप में संदर्भित किया जाता है। स्प्रेड-स्पेक्ट्रम वॉटरमार्क साधारणतः मज़बूत के रूप में जाने जाते हैं, लेकिन पोषक हस्तक्षेप के कारण इनमें न्यून सूचना क्षमता भी होती है।


title: डिजिटल वॉटरमार्किंग

text: यदि परिमाणीकरण द्वारा चिह्नित सिग्नल प्राप्त हो, तो ऐसी वॉटरमार्किंग पद्धति को "क्वान्टाइज़ेशन टाइप" माना जाता है। क्वान्टाइज़ेशन वॉटरमार्क कम मज़बूत होते हैं, लेकिन पोषक हस्तक्षेप की अस्वीकृति के कारण इनमें उच्च सूचना क्षमता होती है।


title: डिजिटल वॉटरमार्किंग

text: वॉटरमार्किंग पद्धति को "एम्प्लीट्यूड मॉड्यूलेशन" के रूप में संदर्भित किया जाता है यदि चिह्नित सिग्नल को योगात्मक संशोधन द्वारा अंतःस्थापित किया जाए, जो स्प्रेड स्पेक्ट्रम पद्धति के समान ही है लेकिन यह विशेष रूप से स्थानिक डोमेन में अंतःस्थापित होता है।


title: डिजिटल वॉटरमार्किंग

text: डिजिटल वॉटरमार्किंग योजनाएं एक वॉटरमार्क डिज़ाइनर या अंतिम उपयोगकर्ताओं के लिए विस्तृत जानकारी प्रदान कर सकते हैं। इसलिए, विभिन्न मूल्यांकन रणनीतियां मौजूद हैं। अक्सर एक वॉटरमार्क डिज़ाइनर द्वारा प्रदर्शनार्थ एकल गुणों का मूल्यांकन प्रयुक्त होता है, उदाहरण के लिए, सुधार. अंतिम उपयोगकर्ता ज़्यादातर विस्तृत जानकारी में दिलचस्पी नहीं रखते हैं। वे जानना चाहते हैं कि क्या डिजिटल वॉटरमार्किंग एल्गोरिदम का उपयोग उनके अनुप्रयोग परिदृश्य में किया जा सकता है और यदि हां, तो कौन-से पैरामीटर सेट सबसे अच्छे लगते हैं।


title: डिजिटल वॉटरमार्किंग

text: 2003 में मोहंती और अन्य द्वारा एक सुरक्षित डिजिटल कैमरा (SDC) प्रस्तावित किया गया, जो जनवरी 2004 में प्रकाशित किया गया।


title: डिजिटल वॉटरमार्किंग

text: ब्लिथ और फ़्रिडरिच ने एक ऐसे डिजिटल कैमरा के लिए 2004 में SDC पर भी काम किया जो क्रिप्टोग्राफ़िक हैश के साथ एक बॉयोमीट्रिक पहचानकर्ता को अंतःस्थापित करने के लिए हानिरहित वॉटरमार्किंग का इस्तेमाल करे.


title: डिजिटल वॉटरमार्किंग

text: Epson और Kodak ने Epson PhotoPC 3000Z और Kodak DC-290290 जैसी सुरक्षा सुविधाओं के साथ कैमरा बनाए हैं। दोनों कैमरों ने छवि में न हटाए जा सकने वाली सुविधाओं को जोड़ा है जो मूल छवि को विकृत करते हैं, जिसने उसे अदालत में न्यायिक साक्ष्य जैसे कुछ अनुप्रयोगों के लिए अस्वीकार्य बना दिया है। ब्लिथ और फ़्रिडरिच के अनुसार,"दोनों कैमरा मूल छवि या उसके निर्माता का अविवादित सबूत उपलब्ध [नहीं] करा सकते हैं".


title: डिजिटल वॉटरमार्किंग

text: प्रतिवर्ती डेटा छुपाना एक ऐसी तकनीक है जो छवियों को प्रमाणीकृत करने और फिर वॉटरमार्क हटाते हुए उसके मूल स्वरूप को बहाल करने तथा ऊपर-लिखित छवि डेटा को प्रतिस्थापित करने में सक्षम बनाता है। यह क़ानूनी प्रयोजनों के लिए छवियों को स्वीकार्य बनाता है। अमेरिकी सेना भी टोही छवियों के प्रमाणीकरण के लिए इस तकनीक में रुचि रखती है।


title: राया, मथुरा

text: राया ब्रजभूमि में स्थित है। राया में लोग ज्यादातर व्यापारिक आश्रित हैं। कार्यालय भारत संचार निगम लिमिटेड, (भारत सरकार द्वारा स्थापित एक प्रमुख संचार कंपनी), यूपी राज्य सरकार हैं। ब्लॉक स्तरीय कार्यालय। इसके आसपास के लगभग 360 गांवों के लिए इसका एकल बाजार है। राया में कपड़े, निर्माण सामग्री और मिठाई की दुकानों के लिए लोगों को खरीदारी के बहुत सारे विकल्प मिलते हैं। राया में ज्यादातर प्रसिद्ध व्यवसाय मुख्य रूप से बॉलोमल मिल्क एंड स्वीट द्वारा संचालित मिठाई का व्यवसाय है और कई अन्य जैसे राम निवास मिष्ठान भंडार, कालीचरण दुधवाले और अन्य। वे ठेठ भारतीय मीठे व्यंजनों को प्रदान करते हैं। सोहन पापड़ी, पेरा और रबड़ी बहुत प्रसिद्ध व्यंजन हैं। शिक्षा में, CBSE आधारित जूनियर हाई स्कूल हैं। एक गवर्नमेंट इंटर कॉलेज और एक सेमी-गवर्नमेंट गर्ल्स इंटर कॉलेज और डिग्री कॉलेज उच्च स्तर की शिक्षा प्रदान करते हैं। जबकि इंजीनियरिंग अध्ययन के लिए कई UGC अनुमोदित इंजीनियरिंग कॉलेज और 3 राष्ट्र स्तर के विश्वविद्यालय 15 किमी के व्यास के भीतर मौजूद हैं। 15 किमी के भीतर एक डेंटल कॉलेज और एक मेडिकल कॉलेज और अस्पताल भी है। राया मथुरा, खैर, वृंदावन, अलीगढ़, हाथरस और राष्ट्रीय राजधानी क्षेत्र के प्रमुख हिस्से [दिल्ली, नोएडा, ग्रेटर नोएडा और गाजियाबाद] से अच्छी तरह से जुड़ा हुआ है। राया में एक शांतिपूर्ण और मैत्रीपूर्ण वातावरण है और भारतीय परंपराओं और मूल्यों से भरा है।


title: राया, मथुरा

text: भारत की 2001 की जनगणना के अनुसार राया की जनसंख्या 17,990 थी। पुरुषों की आबादी 53% और महिलाओं की 47% है। राया की औसत साक्षरता दर 54% है, जो राष्ट्रीय औसत 59.5% से कम है: पुरुष साक्षरता 61% है, और महिला साक्षरता 47% है। राया में, 17% आबादी 6 साल से कम उम्र की है।


title: केन्द्रीय भारतीय औषधि परिषद

text: केन्द्रीय भारतीय औषधि परिषद (अंग्रेज़ी: सेन्ट्रल काउन्सिल ऑफ इण्डियन मेडिसिन, लघु:CCIM) , स्वास्थ्य एवं परिवार कल्याण मंत्रालय, भारत सरकार के अधीन इंडियन मेडिसिन सेन्ट्रल काउन्सिल अधिनियम, १९७०, धारा ४८ के अंतर्गत्त १९७१ में स्थापित एक स्वायत्त संस्था है। यह विश्वविद्यालय अनुदान आयोग की व्यावसायिक परिषद है, जिसका ध्येय भारतीय औषधि क्षेत्र में आयुर्वेद, यूनानी एवं सिद्ध प्रणालियों सहित उच्च शिक्षा का पर्यवेक्षण करना है।


title: डेडियापाड़ा

text: डेडियापाड़ा (Dediapada) भारत के गुजरात राज्य के नर्मदा ज़िले में स्थित एक नगर है। यह शूलपाणेश्वर वन्यजीवन अभयारण्य के क्षेत्र में स्थित है।


title: भगोष्ठ संधान

text: भगोष्ठ संधान (Labiaplasty या labioplasty या labia minora reduction या labial reduction) एक प्लास्टिक सर्जरी की प्रक्रिया है जिसके द्वारा लघु भगोष्ठ (labia minora (inner labia)) तथा बृहद भगोष्ठ (labia majora (outer labia)) का स्वरूप बदल दिया जाता है।


title: मेहर जेसिया

text: जेसिया का जन्म एक पारसी परिवार में ३० जून १९६८ को हुआ था।  वह भारतीय अभिनेता अर्जुन रामपाल की पत्नी हैं। उनका पालन पोषण मुम्बई की दादर पारसी कॉलोनी में हुआ।   उन्होंने अपनी शिक्षा जे.बी.वाचला स्कूल, मुम्बई से पूर्ण की।


title: मेहर जेसिया

text: जेसिया ने अपने कैरियर की शुरुआत १९८० के दशक से की, और फेमिना मिस इंडिया का खिताब जीता। जल्द ही वह भारतीय सुपर मॉडल की पहली पीढ़ी जैसे मधु सप्रे, फिरोज गुजराल, श्यामली वर्मा और अन्ना ब्रेडमेयेर का हिस्सा बन गयी।


title: मेहर जेसिया

text: जेसिया और अर्जुन रामपाल ने अपने निर्माण सगंठन "चेसिंग गणेशा" के माध्यम से वर्ष २००६ में प्रदर्शित फिल्म "आई सी यू" का निर्माण किया। इस फिल्म के मुख्य कलाकार थे: अर्जुन रामपाल, विपाशा अग्रवाल, सोनाली कुलकर्णी और बोमन ईरानी।


title: मेहर जेसिया

text: उन्होंने पूर्व मॉडल और वर्तमान बॉलीवुड अभिनेता अर्जुन रामपाल से १९९८ में विवाह किया। उनकी दो बेटियाँ हैं, महिका (जन्म २००२) और मायरा (जन्म २००५)।


title: आशा (1980 फ़िल्म)

text: आशा फिल्मयुग प्राइवेट लिमिटेड के बैनर तले बनी जे ओम प्रकाश निर्देशित हिन्दी भाषा की १९८० की नाटक फ़िल्म है। इसके मुख्य अभिनेता जितेन्द्र, रीना रॉय और रामेश्वरी हैं और इसका संगीत लक्ष्मीकांत-प्यारेलाल ने दिया है। फ़िल्म बॉक्स-ऑफ़िस पर बहुत सफल रही। इसे बाद में तेलुगू में "अनुराग देवता" (1982), तमिल में "सुमंगली" (1983) और बंगाली में "मंदिरा" (1990) नाम से पुनः निर्मित किया गया।


title: सजन रे झूठ मत बोलो

text: सजन रे झूठ मत बोलो भारतीय हिन्दी धारावाहिक है, जिसका प्रसारण सब टीवी पर 14 दिसम्बर 2009 से सोमवार से शुक्रवार रात 9 बजे होता था। यह 6 जनवरी 2012 को समाप्त हो गया। इसमें मुख्य किरदार में सुमित राघवन, मुग्धा चाफेकर और टिकु तलसानिया हैं। इसमें अपूर्व शाह का किरदार सुमित राघवन निभा रहे हैं, जिसे आरती झवेरी से प्यार हो जाता है और अपनी नौकरी व प्यार को अपने पास रखने के लिए अपूर्व झूठ का जाल बुनता चला जाता है और अपने दोस्त राजू के साथ मिलकर पूरा नकली परिवार भी तैयार कर लेता है।


title: सजन रे झूठ मत बोलो

text: 23 जनवरी 2017 को इसकी दूसरी कड़ी की शुरुआत होती है, जिसका नाम सजन रे फिर झूठ मत बोलो है। यह कहानी इस धारावाहिक से बिलकुल अलग है। जिसमें चैनल और इसके निर्माण करने वालों के अलावा केवल टिकु तलसानिया ही मौजूद हैं। इसमें हुसैन कुवाजरवाला और पार्वती वझे मुख्य किरदार निभा रहे हैं। हालांकि इसकी कहानी भी झूठ पर ही आधारित है, जिसमें जय अपने आप को गरीब दिखाने और जया से शादी करने के लिए झूठ का जाल बना देता है और अपूर्व की तरह ही उसमें फंस जाता है।


title: सजन रे झूठ मत बोलो

text: धीरुभाई एक सफल व्यापारी रहता है, जिसे झूठ और झूठ बोलने वालों से सख्त नफरत है। धीरुभाई के परिवार में उसके अलावा उसकी बहन की बेटी आरती ही रहती है। धीरु चाहता है कि आरती की शादी किसी ऐसे परिवार में हो जो मिलकर साथ रहता है, जिससे आरती को एक भरा पूरा परिवार मिल सके और बचपन से जो उसे अकेले रहना पड़ा था, वो कमी भी पूरा हो सके।


title: सजन रे झूठ मत बोलो

text: अपूर्व नौकरी पाने के लिए धीरुभाई से संयुक्त परिवार का झूठ बोल देता है। नौकरी मिलने के बाद भी अपूर्व अपने परिवार की तारीफ ही करते रहता है। उसे आरती से प्यार हो जाता है, लेकिन इस बात को वो बता नहीं पाता है। आरती की शादी किसी और से तय हो जाती है और उसके बाद उस परिवार का सच धीरु को पता चलता है। जैसे ही उसे पता चलता है कि वो परिवार एक दूसरे से मिलकर नहीं रहता है, वैसे ही वो शादी तोड़ देता है। धीरु कई बार अपूर्व के मुँह से उसके परिवार कि तारीफ सुनते रहता है, इस कारण वो सोचता है कि उसकी शादी अपूर्व से ही करना ठीक रहेगा।


title: सजन रे झूठ मत बोलो

text: अपूर्व से धीरु इस बारे में बात करता है और अपूर्व जो पहले से ही आरती से प्यार करते रहता है, वो इस शादी से मना नहीं कर पाता है। लेकिन धीरु शादी तय करने के लिए अपूर्व के परिवार से मिलने उसके घर जाने की योजना बनाता है। अपूर्व अपने दोस्त राजू को इस बारे में फोन कर मदद मांगता है तो राजू इधर उधर से एक नकली परिवार बना लेता है। जब धीरु और आरती वहाँ अपूर्व के साथ आते हैं तो उन्हें एक भरा पूरा परिवार मिलता है। इसके बाद अपूर्व की शादी तय हो जाती है और अपूर्व उसके नकली परिवार वालों को बोल देता है कि एक बार शादी हो जाये तो वो धीरु और आरती के साथ मोरिसस में चले जाएगा।


title: सजन रे झूठ मत बोलो

text: अपूर्व और आरती की शादी हो जाती है और जब अपूर्व जाने की सोचता है तो धीरु उसे अपनी योजना के बारे में बताता है कि वे सभी अब यहीं संयुक्त परिवार में ही रहेंगे। इसके बाद हर दिन किसी न किसी तरह की मुसीबत आते ही रहती है और अपूर्व भी झूठ बोल बोल कर उन समस्याओं का समाधान निकालते रहता है।


title: जलरञ्जित चित्रकला

text: जलरंजित चित्रकला (Watercolour Painting "वॉटरकलर पेन्टिंग") चित्रकला का वह प्रकार है जिसमें जल-आधारित रङ्गों का इस्तेमाल करते हुए चित्रों की रचना होती है। ऐसे रंग जलरंग या जलरंजक रंग या (उनके अंग्रेज़ी नाम से) वॉटरकलर कहलाते हैं। जलरंग जल में घुलने वाली स्याही से बने होते हैं। इसे काग़ज़ पर लगाने व रञ्जित करने के लिये अनेक तरह की तूलिकाओं का इस्तेमाल होता है। जलरंजित चित्रकला ज़्यादातर काग़ज़ की नींव पर की जाती है, विशेषकर एक विशिष्ट प्रकार का काग़ज़ जिसे जलरंजिक काग़ज़ कहते हैं।


title: शंखलिपि

text: भारत तथा जावा और बोर्नियो में प्राप्त बहुत से शिलालेख शंखलिपि में हैं। इस लिपि के वर्ण 'शंख' से मिलते-जुलते कलात्मक होते हैं


title: शंखलिपि

text: यह लिपी तीर्थंकर महावीर कालिन हैं. राजगीर, बिहार मे रास्तों पर भी खुदि है।गौतम बुद्ध पहले जैन थे तथा महावीर के शिष्य थे.जब वे अलग हुये तो उदयगिरि आये.और शंख लिपी मे महावीर के लिये संदेश छोड गये.


title: २३ फ़रवरी

text: 23 फरवरी ग्रेगोरी कैलंडर के अनुसार वर्ष का 54वॉ दिन है। साल में अभी और 311 दिन बाकी है (लीप वर्ष में 312)।


title: ४ अगस्त

text: 4 अगस्त ग्रेगोरी कैलंडर के अनुसार वर्ष का 216वॉ (लीप वर्ष मे 217 वॉ) दिन है। साल मे अभी और 149 दिन बाकी है।


title: ४ अगस्त

text: 2018 - को राजस्‍थान में मुख्‍यमंत्री वसुंधरा राजे ने राजसमंद जिले से राज्‍यव्‍यापी राजस्‍थान गौरव यात्रा के पहले चरण की शुरूआत की।


title: अगस्त्य मलय

text: अगस्त्य मलय या पोतिगई भारत के पश्चिमी घाट की पर्वतमाला का एक पर्वत है। यह अगसत्यमाला जीवमंडल रिज़र्व में आता है।


title: २८ अप्रैल

text: 28 अप्रैल ग्रेगोरी कैलंडर के अनुसार वर्ष का 118वॉ (लीप वर्ष में 119 वॉ) दिन है। साल में अभी और 247 दिन बाकी है।


title: संयुक्त अरब अमीरात का ध्वज

text: लाल कठोरता, बहादुरी, शक्ति और साहस का प्रतिनिधित्व करता है। ऊर्ध्वाधर लाल बैंड को अन्य सभी अर्थों को एकता में एक साथ बांधने के रूप में भी व्याख्या किया जा सकता है।हराग्रीन आशा, खुशी, आशावाद और प्रेम का प्रतिनिधित्व करता है इसे एक प्रतीक के रूप में भी इस्तेमाल किया जा सकता है।सफेदव्हाइट शांति और ईमानदारी का प्रतिनिधित्व करता है व्हाइट सबसे शुद्ध रंग है, और कुछ को स्वच्छता का प्रतीक माना जाता है।कालीआम धारणा के विपरीत, ब्लैक बैंड तेल का प्रतिनिधित्व नहीं करता है। यह दुश्मनों की हार के लिए खड़ा है, और मन की ताकत भी


title: ओसौनी

text: ओसौनी (Wind winnowing) प्राचीन काल से प्रचलित एक कृषि कार्य है जिसके द्वारा भूसे से अनाज को अलग किया जाता है। ओसौनी के द्वारा भंदारित अनाज से कीड़ों आदि को भी दूर किया जाता है। इस क्रिया में भूसा एवं दानों का मिश्रण तेज हवा में धीरे-धीरे गिरने के लिये छोड़ दिया जाता है। इससे भारी अनाज आदि उसी स्थान पर नीचे गिरते हैं जबकि भूसा आदि हल्के पदार्थ दूर उड़ जाते हैं।


title: ओसौनी

text: तेज हवा के लिये प्राकृतिक हवा (विंड) का सहारा लिया जा सकता है या कृत्रिम तरीकों (जैसे मशीन द्वारा चालित पंखी) से गतिशील हवा प्राप्त की जा सकती है। पहले दो व्यक्ति एक चादर को हवा में चलाते थे जिससे गतिशील हवा प्राप्त होती थी और उसी के सामने गेहूँ या अन्य अनाज को ओसाया (गिराया) जाता था।


title: नायक (बहुविकल्पी)

text: नायक (या नायिका (स्त्रीलिंग)) उसे कहते हैं जो दूसरों के लिये, विशेषतः विपत्ति के समय, कुछ असामान्य कार्य कर दिखाए।


title: हेट स्टोरी 4

text: हेट स्टोरी 4 भारतीय हिन्दी फिल्म है, जिसका निर्देशन विशाल पाण्ड्य ने किया है। इसकी कहानी समीर अरोड़ा ने लिखी है। इस फिल्म में उर्वशी रौटेला, करन वाही , इहाना ढिल्लों और विवान भटेना मुख्य किरदार में हैं। 9 मार्च 2018 को सिनेमाघरों में इस फिल्म को प्रदर्शित किया गया। अठारह करोड़ में बनी इस फिल्म ने अब तक लगभग ₹20 करोड़ का कारोबार किया है। लेकिन इसे आलोचकों से ज्यादातर नकारात्मक समीक्षा ही मिली।


title: हेट स्टोरी 4

text: ये कहानी आर्यन खुराना (विवान भटेना) और राजवीर खुराना (करन वाही) नाम के दो भाइयों की है, जो ब्रिटेन में रहते हैं और एक अमीर व्यापारी विक्रम खुराना (गुलशन ग्रोवर) के बेटे हैं। रिशमा (इहाना ढिल्लों) आर्यन की प्रेमिका रहती है। राजवीर अपनी पुरानी प्रेमिका को छोड़ कर ताशा उर्फ नताशा चौधरी (उर्वशी रौटेला) से प्यार करने लगता है। उस लड़की पर आर्यन भी लट्टू हो जाता है। लेकिन विक्रम, जो मेयर का चुनाव लड़ रहे हैं, वे आर्यन को राजवीर और ताशा को एक दूसरे से दूर करने की ज़िम्मेदारी देते है। राजवीर, ताशा से अपने प्यार का इज़हार भी करता है, लेकिन आर्यन उन दोनों को अलग करने में सफल हो जाता है और ताशा को अपना बना लेता है।


title: हेट स्टोरी 4

text: इस फिल्म का निर्माण से पहले का कार्य जून 2017 से ही शुरू हो गया था और फिल्माने का कार्य लंदन में सितम्बर 2017 से शुरू किया गया, जो 11 नवम्बर 2017 को समाप्त हुआ। इसके बाद 26 जनवरी 2018 को टी-सीरीज ने इसका ट्रेलर जारी किया।


title: हेट स्टोरी 4

text: नवभारत टाइम्स ने इस फिल्म को पाँच में से 2.5 सितारे ही दिये हैं। इसके अनुसार निर्देशक ने नए कलाकारों को नए रूप से डालने का प्रयास किया है, इसमें कोई नामी चेहरा नहीं है, पर अपनी इसके पिछले फिल्मों के कारण उर दर्शकों में अपना प्रभाव छोड़ने में सफल रहा। इस फिल्म के लिए निर्देशक ने बहुत से अच्छे खूबसूरत जगहों को चुना है।


title: कुंवरजी होरमुसजी भाभा

text: कुंवरजी होरमुसजी भाभा (Cooverji Hormusji Bhabha) भारत के एक पारसी व्यवसायी थे जो स्वतन्त्र भारत के प्रथम वाणिज्य मन्त्री बनाए गए थे। २६ अक्टूबर १९४६ को जिस अन्तरिम सरकार ने कार्यभार संभाला, उसमें उनके पास कार्य, खान एवं विद्युत मन्त्रालय का भार भी था।


title: एलेक्ट्रा ग्रंथि

text: एलेक्ट्रा मनोग्रंथि (Electra complex) मनोविश्लेषणवादियों की एक धारणा है जो पिता और पुत्री के बीच यौनाकर्षण से संबंधित है। इस धारणा के अनुसार जैसे पुत्र स्वभावत: माँ की ओर आकर्षित होता है वैसे ही पुत्री का पिता की ओर संवेगात्मक तथा कामुक प्रकार का आकर्षण रहता है।


title: एलेक्ट्रा ग्रंथि

text: फ्रायड ने सर्वप्रथम ग्रीक मिथक 'ईदिपस' के आधार पर ईदिपस मनोग्रंथि तथा एलेक्ट्रा मनोग्रंथि की परिकल्पना प्रस्तुत की थी और बताया था कि जिस लड़की का पिता की ओर कामात्मक रुख अथवा रुझान होता है, वह निश्चित ही एलेक्ट्रा मनोग्रंथि से पीड़ित रहती है। ऐसी लड़की का वैवाहिक जीवन या तो पूरी तरह असफल हो जाता है अथवा दु:खपूर्ण रहता है क्योंकि अवचेतन मन से अपने पति में पिता के गुण, लक्षण आदि खोजती है और उनके न मिलने पर हताश हो जाती है। परंतु जैविकी तथा कायिकी संबंधी आधुनिक अनुसंधानों से फ्ऱायड की उक्त परिकल्पना को सिद्ध नहीं किया जा सकता है।


title: मत्स्याखेट

text: मत्स्याखेट (Fishing) मछलियों को पकड़ने या उनका शिकार करने की क्रिया होती है। मछलियाँ महासागरों, सागरों, नदियों, झीलों व अन्य जलाशयों में पकड़ी जाती हैं। इन्हें हाथों, जालों, कांटो से और, बड़ी मछलियों के लिए, भाले जैसे हथियारों के प्रयोग से पकड़ा या मारा जाता है। मत्स्याखेट एक बड़ा व्यवसाय है, और अनुमान है कि विकासशील देशों में लगभग ५० करोड़ लोग किसी-न-किसी प्रकार के मत्स्योद्योग में जुटे हुए हैं। मछलियाँ मानव आहार का भी एक महत्वपूर्ण भाग हैं, और सन् 2005 में प्रति-व्यक्ति लगभग 21.8 किलोग्राम मछली वार्षिक आहार में सम्मिलित थी।


title: मत्स्याखेट

text: "मत्स्याखेट" में मछली के अलावा अन्य जलीय जानवरों को पकड़ना शामिल हो सकता है, जैसे कि मोलस्का, सेफैलोपोडा, क्रस्टेशिया और एकिनोडर्म। यह शब्द आम तौर पर खेती की मछली, या जलीय स्तनधारियों को पकड़ने के लिए लागू नहीं होता है, जैसे ह्वेल जिनके लिए शब्द ह्वेलिंग अधिक उपयुक्त है। . भोजन के रूप में पकड़े जाने के अलावा, मछलियाँ मनोरंजक शगल के रूप में भी पकड़ी जाती हैं। मत्स्याखेट टूर्नामेंट आयोजित किए जाते हैं, और पकड़ी गई मछलियों को कभी-कभी संरक्षित या जीवित ट्राफियों के रूप में रखा जाता है।


title: गुजरात विधान सभा चुनाव, 2007

text: गुजरात का बारहवां विधायी चुनाव 2007 में हुआ था। इस चुनाव में नरेंद्र मोदी के नेतृत्व वाली भाजपा ने 182 में से 117 सीटें (2002 की तुलना में दस सीटें कम) जीती थीं। कांग्रेस ने अपने प्रदर्शन में सुधार किया और 59 सीटें जीतीं (पिछले चुनाव से 8 अधिक)। मोदी ने मणिनगर में चुनाव लड़ा और बड़े बहुमत से जीते.। NCP ने तीन सीटें जीतीं, JDU ने केवल एक सीट जीती और निर्दलीय उम्मीदवारों ने केवल दो सीटें जीतीं। यह राजनीति में मोदी का महत्वपूर्ण मोड़ था।


title: ३री सहस्राब्दी

text: समकालीन इतिहास में, तीसरी सहस्त्राब्दी समय की एक अवधि है जिसका प्रारम्भ ग्रेगोरी कैलेण्डर के १ जनवरी २००१ को हुआ और अंत ३१ दिसम्बर ३००० को होगा।


title: गीतिका जाखड़

text: गीतिका जाखड़ (जन्म: १८ अगस्त १९८५) एक भारतीय महिला पहलवान हैं। इन्होने २०१४ में ग्लासगो कामनवेल्थ गेम्स में 63 किलोग्राम भार वर्ग में सिल्वर मेडल जीता।


title: गीतिका जाखड़

text: वे ३ बार की वर्ल्ड चैंपियन कनाडा की पहलवान डी. लोपेज से फाइनल में हार गई। पहलवान गीतिका जाखड़ को खेल और कुश्ती विरासत में मिली है। उनके दादा अत्तर सिंह जाखड़ अपने जमाने के जाने-माने पहलवान रहे हैं। पिता सत्यवीर सिंह जाखड़ अच्छे एथलीट रहे हैं और कोच भी हैं। हरियाणा पुलिस में डीएसपी हिसार के अग्रोहा में जन्मी गीतिका जाखड़ देश की पहली अर्जुन अवॉर्डी महिला पहलवान है। वह कॉमनवेल्थ कुश्ती चैंपियनशिप में २ बार गोल्ड मेडल, एशियन गेम्स में सिल्वर मेडल और जूनियर वर्ल्ड चैंपियनशिप में सिल्वर मेडल जीत चुकी है। गीतिका ९ बार भारत केसरी रह चुकी हैं।


title: प्रो रेस्लिंग लीग

text: प्रो रेस्लिंग लीग (PWL) कार्तिकेय शर्मा की प्रो स्पोर्टिफाई द्वारा शुरु की गई एक पेशेवर कुश्ती प्रतियोगिता है जिसका आयोजन दिसम्बर २०१५ में भारत में हुआ। इस श्रृंखला का पहला संस्करण १०-२७ दिसम्बर २०१५ तक भारत के ६ शहरों की टीमों के बीच खेला गया। इन ६ टीमों से दुनिया भर के ६६ पहलवानों ने भाग लिया।


title: प्रो रेस्लिंग लीग

text: तीन बार की महिला विश्व विजेता अमेरिका की ऐडेलिन ग्रे ने कहा की "अंतरराष्ट्रीय कुश्ती में इतना ज्यादा पुरस्कार राशि दांव पर लगाकर इस खेल को दुनिया में प्रसिद्ध बनाने का यह एक ऐतिहासिक और हिम्मत भरा कदम है।"


title: प्रो रेस्लिंग लीग

text: डाबर च्यवनप्राश इस प्रतियोगिता का प्रमुख और शीर्षक का प्रायोजक है। इस प्रतियोगिता का पहला संस्करण भारत में बहुत लोकप्रिय हुआ।


title: प्रो रेस्लिंग लीग

text: इस प्रतियोगिता में कुल ६ टीमें होती हैं जिनमें १ प्रसिद्ध (आईकन खिलाड़ी) व अन्य ८ खिलाड़ी होते हैं। इन सभी में ५ भारतीय व ४ विदेशी खिलाड़ी होते हैं। साथ ही साथ ५ पुरुष व चार महिला खिलाड़ी भी होनी चाहिए। किसी एक मैच (टाई) में पाँच विदेशी खिलाड़ियों में से सिर्फ चार ही भाग ले सकते हैं। फाइनल के अलावा हर मुकाबले में ७ बाउट होते हैं (और दो रोके गए श्रेणियाँ (block categories) की होती हैं)। फाइनल में सभी ९ बाउट होते हैं। यानि कुल 18 मुकाबले (15 लीग, 2 सेमीफाइनल, और १ फाइनल) खेला जाता है।


title: प्रो रेस्लिंग लीग

text: इसमें पाँच भार श्रेणियाँ हैं (57 किग्रा., 65 किग्रा., 74 किग्रा., 97 किग्रा., 125 किग्रा.) पुरुषों के लिये और ४ भार श्रेणीयाँ (49 किग्रा., 53 किग्रा., 58 किग्रा., 69 किग्रा.) महिलाओं के लिये। बाउट शुरू होने से पहले हर टीम एक भार श्रेणी को रोके गए सकती है। लीग "सर्वश्रेष्ठ नौ" के सिद्धांत पर खेली जाती है और हर बाउट में ३-३ मिनट के २ चरण होते हैं जिनमें ९० सेकेन्ड का अंतराल होता है।


title: प्रो रेस्लिंग लीग

text: ६ टीमों के खिलाड़ियों को चुनने के लिये ३ नवम्बर को १५९ पहलवानों की बोली लगाई गई। १०१ पहलवानों को किसी ने नहीं खरीदा। हर फ्रैन्चाइज़ी के पास किसी खिलाड़ी को खरीदने के लिये २ करोड़ रुपये खर्च करने की छूट थी। एक आइकन खिलाड़ी का मूल भाव 33 लाख रुपये निर्धारित था। यूक्रेन की ओक्साना हर्हेल को उस दिन सबसे ज्यादा 41.3 लाख रुपये में हरियाणा की टीम ने खरीदा।


title: प्रो रेस्लिंग लीग

text: भारतीय पहलवानों में योगेश्वर दत्त को 39.70 लाख रुपये में हरियाणा टीम ने और सुशील कुमार को उत्तर प्रदेश की टीम ने 38.20 लाख में खरीदा।


title: प्रो रेस्लिंग लीग

text: पीडब्ल्युएल के पहले सम्स्करण में ६ भारतीय शहरों की टीमें थीं। पहले हर टीम ने ३ भारतीय पुरुष व २ महिला भारतीय पहलवानों के साथ दो-दो अंतरराष्ट्रीय महिला व पुरुष पहलवानों को लेने का निर्णय लिया। हालाँकि खेल के बाद के हिस्सों में कई खिलाड़ियों ने अपने नाम वापस ले लिये और इस वजह से टीमों को फिर से ना बिके हुए खिलाड़ियों को खरीदने का मौका दिया गया।


title: प्रो रेस्लिंग लीग

text: सिर्फ वही खिलाड़ी जिन्होंने कम से कम पाँच मैच खेले हैं और 100% जीत का रिकॉर्ड है को ही यहाँ शामिल किया गया है।


title: कार्य (ऊष्मागतिकी)

text: ऊष्मागतिकी के सन्दर्भ में, किसी निकाय द्वारा अपने परिवेश (surroundings) को जितनी ऊर्जा स्थानान्तरित की जाती है, उसे उस निकाय द्वारा किया गया कार्य कहते हैं।


title: जोएल गार्नर

text: जोएल गार्नर (जन्म: 16 फरवरी 1952, ) क्राइस्ट चर्च, बारबाडोस से वेस्टइंडीज़ क्रिकेट टीम के पूर्व क्रिकेट खिलाड़ी हैं। वह 1970-80 के दशक के वेस्टइंडीज के भयभीत करने वाले तेज गेंदबाज थे। उनके अन्य महत्वपूर्ण साथी थे: माइकल होल्डिंग, एंडी रॉबर्ट्स, कॉलिन क्रॉफ्ट और दिवंगत मैलकम मार्शल। जोएल काउंटी क्रिकेट में समरसेट की तरफ से भी खेलें। 1975/76 से 1987/88 तक उन्होंने 214 प्रथम श्रेणी मैच खेलें जिसमें उन्होंने 18.53 की औसत से 881 विकेट लिये। 1977 से 1987 तक चले अपने अंतर्राष्ट्रीय करियर के 58 टेस्ट मैच में उन्होंने 20.97 की औसत से 259 विकेट लिये। उन्होंने 98 एक दिवसीय अंतर्राष्ट्रीय भी खेलें जिसमें उन्होंने 18.84 की औसत से 146 विकेट लिये।


title: ऑपरेशन मैत्री

text: ऑपरेशन मैत्री ( अंग्रेज़ी : "ऑपरेशन एमिटी)" 2015 में नेपाल में आये भूकम्प में बचाव और राहत अभियान था जिसे भारत सरकार ने भारतीय सशस्त्र बालों द्वारा चलाया था। भारत की प्रतिक्रिया भूकंप के 15 मिनट के भीतर शुरू हो गयी थी। इसे 26 अप्रैल को राहत और बचाव के लिए भारत की गोरखा रेजिमेंट ने शुरू किया और इसमें नेपाल के पूर्व सैनिकों को भी शामिल किया गया।


title: राज़: रीबूट

text: राज रिबूट एक 2016 भारतीय हॉरर थ्रिलर फिल्म है जो विक्रम भट्ट द्वारा लिखित और निर्देशित है। इसमें प्रमुख भूमिकाओं में इमरान हाशमी, कृति खरबंदा और गौरव अरोड़ा शामिल हैं। हॉरर फिल्म श्रृंखला, राज़ में राज रिबूट चौथी किस्त फिल्म है।


title: राज़: रीबूट

text: राज़: रिबूट को 16 सितंबर 2016 को दुनिया भर में रिलीज़ किया गया था। [1] [7] जनवरी 2016 में रोमानिया में प्रिंसिपल फोटोग्राफी शुरू की गई।


title: राज़: रीबूट

text: 1 जनवरी, 2016 को। रिहाना (गौरव अरोड़ा) और शायना (क्रिती खरबंदा) कुछ साल बाद अपनी शादी के बाद रोमानिया लौटे। जाहिर है, वे वहां रहते थे जब वे अविवाहित थे लेकिन जब पूर्वाह्न को पूर्व यूरोपीय वित्त कंपनी के लिए एक वेंचर कैपिटलिस्ट के रूप में एक प्रस्ताव मिला, तो शेनया ने आग्रह किया कि वह नौकरी ले लेंगे। रेहन अनिच्छुक था, क्योंकि उसके पास छुपाने का एक रहस्य था बहुत पहले दिन, अपने सामान को खोलते समय, शैनै अपसामान्य गतिविधियों का अनुभव करता है। रेहान ने उसे विश्वास करने से इंकार कर दिया एक महीने बाद, जब एक बिजनेस ट्रिप पर, रेहान को मदद के लिए अनुरोध करने वाले शेनना से एक बुरी आवाज़ मिली। वह एक ग्रामीण इलाके में एक टेलीफोन बूथ में छिपा हुआ पाया जाता है। जाहिरा तौर पर, वह एक भेदभाव के लिए वहां गया था। और इसलिए, कथा उनको पीड़ा देती है और उसे कैरियर के लिए ले जाती है। स्थानीय पुजारी शाइना पर एक भूत भगाने की कोशिश करता है, लेकिन असफल हो जाता है क्योंकि आत्मा पादरी के अतीत को जानता है और उसे उसके पीछे चलने के लिए उसके खिलाफ इस्तेमाल करता है एक अंधा भारतीय छात्र, त्रिलोक, जो रोमानिया में साइकोमेट्री का अध्ययन कर रहा है, फिर दृश्य में प्रवेश करता है और फिर, आदित्य श्रीवास्तव (इमरान हाश्मी, शायना के पूर्व प्रेमी) को अपनी आत्मा को दुष्ट आत्मा से बचाता है। शायना के जीवन में होने वाली सभी घटनाओं के बारे में आदित्य के कुछ अजीब अंदाज़ा हैं। वह उसे आत्मा से लड़ने में मदद करने की पेशकश करता है और उसे वह सभी दर्द से मुक्त कर देता है जो वह चल रही है। यद्यपि, शाइना पहली बार उसे विश्वास नहीं करती हैं, कुछ श्रृंखलाओं की घटनाओं से वह मानती है कि आत्मा के पास उसके पति रेहन के साथ क्या कुछ है उसे पता चला कि वह एक निश्चित रहस्य रखता है जो अब भूतिया का कारण बन गया है। तब पता चला है कि रेहान ने आदित्य को मार डाला था और आदित्य के भूत ने रेहान से बदला लेना चाहता है। आदित्य की भावना तब शायना के शरीर का पूरा कब्ज़ा लेती है। आदित्य की दुष्ट आत्मा से शैना को बचाने के लिए, त्रिलोक गजेंद्र मोक्ष स्तोत्र का पाठ करता है, जो माना जाता है कि भगवान विष्णु के मंत्र से अधिक शक्तिशाली होना एक जादू है। इस मंत्र को पढ़कर, आदित्य की दुष्ट आत्मा को शाइन के शरीर से बाहर जाना होगा, लेकिन एक शर्त है कि मंत्र को तोड़ने के बिना पढ़ा जाना था। हालांकि आदित्य की आत्मा मंत्र को पूरा करने से त्रिलोक और रेहान को रोकती है, रेहन आदित्य से शैन को बचाता है। यह फिल्म रेहाना और शेयना के साथ समाप्त होती है जो झील के किनारे बैठी हुई है और इस बारे में बात कर रही है कि जब वे पहली बार आए थे, तो उनके घर में बहुत बर्फ क्यों थी, लेकिन अब सभी बर्फ पिघल गए थे, जो जोड़े के बीच बढ़ती निकटता का प्रतीक था।


title: राज़: रीबूट

text: फिल्म ठंड तापमान में रोमानिया में गोली मार दी थी। [10] सिनाया और अन्य स्थानों के अलावा शूटिंग भी प्रेतवाधित वन होआ-बासीयू (जिसे होया वन के रूप में भी जाना जाता है) में हुई, जो कि विभिन्न रहस्यमय कहानियों और यहां तक कि यूएफओ के दर्शन के लिए भी जाना जाता है।


title: राज़: रीबूट

text: फ़िल्म का संगीत जीत गांगुली द्वारा संगीत रचना सिद्धार्थ के साथ बनाया गया है। फिल्म की पहली एकल, "साउंड ऑफ़ राज़" 5 जुलाई 2016 को टी-सीरीज पर यूट्यूब पर रिलीज हुई। [12] [13] [14] जुबिन नौटियाल [15] द्वारा गाया जाने वाला गीत, पुराने हॉरर फिल्मों में सता रही धुनों की परंपरा को श्रद्धांजलि है। [16] पूरे एल्बम को 1 9 अगस्त 2016 को रिलीज़ किया गया था।


title: रतनपुरा

text: भारत की जनगणना २०११ के अनुसार रतनपुरा की कुल जनसंख्या 4,405 थी जिसमें 2,263 पुरुष और 2,142 स्त्रियां शामिल थीं। रतनपुरा में औसत साक्षरता दर 83.00 % थी जो राज्य के औसत 67.68 % से अधिक थी; इसमें 89.71% पुरुष साक्षरता और 76.04 % महिला साक्षरता दर थी। यहाँ की कुल जनसंख्या का 14.14% छह वर्ष से कम आयु वर्ग में आता था।


title: लखनादौन विधानसभा निर्वाचन क्षेत्र

text: लखनादौन विधानसभा क्षेत्र मध्य भारत में मध्य प्रदेश राज्य के 230 विधानसभा निर्वाचन क्षेत्रों में से एक है। यह मण्डला (लोकसभा निर्वाचन क्षेत्र) का एक खंड है।


title: मानव पीठ

text: मानव पीठ (human back) मानव शरीर का एक बड़ा भाग है जो शरीर के पीछले भाग में नितम्ब से ऊपर आरम्भ होकर गर्दन और कंधों के नीचे समाप्त होता है। इसकी सतह छाती से उलटे भाग में होती है। इसके बीच में मेरुदण्ड होता है और इसकी ऊपरी भाग में दोनों कन्धों के बीच और निचले भाग में कूलहे पर इसका सबसे चौड़ा भाग होता है।


title: इराकी कुर्दिस्तान

text: इराकी कुर्दिस्तान, जिसे इराकी संविधान में आधिकारिक रूप से कुर्दिस्तान क्षेत्र (; , ) कहते हैं, इराक के उत्तर में स्थित क्षेत्र है जो इराक का एकमात्र स्वायत्त क्षेत्र है। प्रायः इसे दक्षिणी कुर्दिस्तान कहते हैं। (; ), क्योंकि कुर्द लोग इसे बृहद कुर्दिस्तान के चार भागों में से एक मानते हैं।


title: काकापो

text: काकापो (kākāpō) या उल्लू तोता (owl parrot), जिसका वैज्ञानिक नाम स्ट्रिगोप्स हैब्रोपटिलस (Strigops habroptilus) है, न्यूज़ीलैण्ड में मिलने वाली तोते की एक जाति है। यह एक उड़ान-रहित, निशाचरी और ज़मीन पर रहने वाला पक्षी है, जो न्यूज़ीलैण्ड तोता अधिकुल के स्ट्रिगोप्स (Strigops) वंश में आता है। यह गंभीर रूप से विलुप्तप्राय है और विश्व में केवल 201 जीवित काकापो ज्ञात हैं।


title: मुक्ति सेना

text: मुक्तिसेना (सैलवेशन आर्मी) एक ईसाई संस्था तथा अन्तरराष्ट्रीय धर्मार्थ संस्था है जिसका संगठन अर्ध-सैनिक है। इस संस्था के विश्व भर में १५ लाख से अधिक सदस्य हैं। इसके संस्थापक विलियम बूथ थे।


title: मुक्ति सेना

text: इसके सदस्य बाइबिल, ईसा के ईश्वरत्व आदि मुख्य ईसाई धर्मसिद्धांतों पर विश्वास करते हैं किंतु वे बपतिस्मा आदि ईसाई संस्कार अस्वीकार करते हैं। मुक्तिसेना का मुख्यालय लंदन में है किंतु उसके सदस्य लगभग 128 देशों में सामाजिक सेवा के विभिन्न कार्यों में लगे हुए हैं।


title: मुक्ति सेना

text: मुक्ती फौज की भारत मे 19 सप्टेंबर 1882 में फ्रेडरिक टकर नाम के एक सेवकने की. वह ब्रिटिश इंडिया मे मॅजिस्ट्रेट थे. उन्होने सारी ऐषोआराम की जिंदगी छोडकर साधू के भगवे वस्त्र अपनाकर यीशू मसीहा का संदेश दिया. इतनाही नहीं उन्होने भारतीय नाम भी लिया फकिरसिंग.


title: मुक्ति सेना

text: उन्होने चार लोगोंको लेकर भारत में शुरूवात की. लेकिन आज की तारीख मे मुक्ती फौज के चार लाख से भी जादा सदस्य हैं और 6 टेरिटरीज के साथ अपना काम आगे ले जा रही है.


title: मुक्ति सेना

text: भारत का रजिस्टर्ड कार्यालय मुंबई में है. स्कूल, अस्पताल, हाॅस्टेल, बोर्डिंग, यतिमखाने, अंधाश्रम, वृध्दाश्रम, कम दाम में यात्रियोंके लिए रेहने की सुविधावाला रेड शिल्ड गेस्ट हाउस (500 रू) ऐसे विविध रूप से भारत के लोगोंकी सेवा करती है. यह सारी सेवाए बिना किसी भेदभाव से करती है.


title: मुक्ति सेना

text: विलियम बूथ (सन् १८२९-१९१२ ई०) ऐंग्लिकन चर्च को छोड़कर मेथोडिस्ट पादरी बन गए। सन् १८६१ ई० में वह लंदन आकर निम्न वर्ग के लोगों में सुसमाचार (गॉस्पेल) का प्रचार करने लगे और इस उद्देश्य से उन्होंने 'दि क्रिस्चियन रिवाइवल सोसाइटी' की स्थापना की, जिसे बाद में 'दि क्रिस्चियन मिशन' का नाम दिया गया। सन् १८७८ ई० में 'दि क्रिस्चियन मिशन' का रजिस्ट्रेशन हुआ और बताया गया कि यह एक धार्मिक संस्था है जिसके सदस्य सुसमाचार का प्रचार करने का भार कर्त्तव्य के रूप में स्वीकार करते हैं। सन् १८८० ई० में इस संस्था का 'मुक्तिसेना' नाम रखा गया। इस नाम का कारण यह है कि अंग्रेजी सेना के अनुकरण पर इसका गठन किया गया था।


title: अल-अंबिया

text: सूरा अल-अंबिया (इंग्लिश: Al-Anbiya) इस्लाम के पवित्र ग्रन्थ कुरआन का 21 वां सूरा या अध्याय है। इसमें 112 आयतें हैं।


title: अल-अंबिया

text: सूरा अल्-अंबिया. या सूरा अल्-अम्बिया क्योंकि इस सूरा में निरन्तर बहुत-से नबियों (अंबिया) का उल्लेख हुआ है, इसलिए इसका नाम अल-अंबिया रख दिया गया। यह विषय-वस्तु की दृष्टि से सूरा का शीर्षक नहीं है, बल्कि केवल पहचानने के लिए एक लक्षणमात्र है।


title: अल-अंबिया

text: विषय-वस्तु और शैली दोनों से ही यही मालूम होता है कि इसका अवतरणकाल मक्का का मध्यकाल अर्थात् हमारे काल-विभाजन की दृष्टि से नबी (सल्ल .) के मक्की जीवन का तीसरा कालखण्ड है।


title: अल-अंबिया

text: इस सूरा में उस संघर्ष पर वार्तालाप किया गया है जो नबी (सल्ल.) और कुरैश के सरदारों के बीच चल रहा था। वे लोग नबी (सल्ल.) की रिसालत की उद्घोषणा और एकेश्वरवाद और परलोकवाद से सम्बद्ध आपके आमंत्रण पर जो सन्देह और आक्षेप करते थे , उनका उत्तर दिया गया है। उनकी ओर से आपके विरोध में जो चालें चली जा रही थीं , उनपर ताड़ना की गई है और उन गतिविधियों के बुरे परिणामों से सावधान किया गया है और अन्त में उनको यह एहसास दिलाया गया है कि जिस व्यक्ति को तुम अपने लिए कष्टकारी और आपदा समझ रहे हो वह वास्तव में तुम्हारे लिए सर्वथा दयालुता बनकर आया है। अभिभाषण के मध्य में विशेष रूप से जिन बातों पर वार्तालाप किया गया है वे ये


title: अल-अंबिया

text: (1) मक्का के काफ़िरों के इस भ्रम को कि मनुष्य कभी रसूल नहीं हो सकता और इस आधार पर उनका नबी (सल्ल.) को रसूल (पैग़म्बर) मानने से इनकार करना — इसका विस्तारपूर्वक खण्डन किया गया है।


title: अल-अंबिया

text: (2) उनका आपपर और कुरआन पर विभिन्न और विरोधाभासी आक्षेप करना और किसी एक बात पर न जमना—इसपर संक्षिप्त किन्तु अत्यन्त ज़ोरदार अर्थजनक रीति से पकड़ की गई है।


title: अल-अंबिया

text: (3) उनकी यह घोषणा कि जीवन मात्र एक खेल है जिसे कुछ थोड़े दिन खेलकर यूँ ही समाप्त हो जाना है ( इसका कोई हिसाब-किताब नहीं ) —इसका बड़े ही प्रभावकारी ढंग से तोड़ किया गया है।


title: अल-अंबिया

text: (4) बहुदेववाद पर उनका हठ और एकेश्वरवाद के विरुद्ध उनका अज्ञानपूर्ण पक्षपात — इसके सुधार के लिए संक्षिप्त किन्तु वज़नदार और दिल में घर करनेवाले प्रमाण दिए हैं ।


title: अल-अंबिया

text: (5) उनके इस भ्रम को कि नबी को बार - बार झुठलाने पर भी जब उनपर कोई यातना नहीं आती तो अवश्य ही नबी झूठा है और ईश्वरीय यातना की धमकियाँ मात्र धमकियाँ हैं — इसको तार्किक और उपदेशात्मक दोनों तरीकों से दूर करने की कोशिश की गई है।


title: अल-अंबिया

text: इसके पश्चात् नबियों (अलै . ) के जीवन चरित्र की महत्वपूर्ण घटनाओं से कुछ उदाहरण प्रस्तुत किए गए हैं , जिनसे यह समझाना अभीष्ट है कि वे सभी पैग़म्बर जो मानव - इतिहास में ख़ुदा की ओर से आए थे , मनुष्य थे , ईश्वरत्व और लेशमात्र भी न था। इसके साथ उन्हीं ऐतिहासिक उदाहरणों से दो बातें स्पष्ट की गई हैं। एक यह कि नबियों पर तरह - तरह की मुसीबतें आई हैं और उनके विरोधियों ने भी उन्हें तबाह करने की कोशिश की है, किन्तु अल्लाह की ओर से असाधारण रीतियों से उनकी सहायता की गई हैं । दूसरे यह कि सभी नबियों का धर्म एक था और वह वही धर्म था , जिसे मुहम्मद (सल्ल . ) प्रस्तुत कर रहे हैं। मानव - जाति का वास्तविक धर्म यही है , और शेष जितने धर्म दुनिया में बने हैं वे केवल पथभ्रष्ट मनुष्यों की डाली हुई फूट और दुराव हैं । अन्त में यह बताया गया है कि मानव की मुक्ति इसी धर्म के अनुसरण पर निर्भर करती है ( और इसका अवतरण सर्वथा ईश-दयालुता है)।


title: अल-अंबिया

text: 21|3|उनके दिल दिलचस्पियों में खोए हुए होते है। उन्होंने चुपके-चुपके कानाफूसी की - अर्थात अत्याचार की नीति अपनानेवालों ने कि "यह तो बस तुम जैसा ही एक मनुष्य है। फिर क्या तुम देखते-बूझते जादू में फँस जाओगे?"


title: अल-अंबिया

text: 21|4|उसने कहा, "मेरा रब जानता है उस बात को जो आकाश और धरती में हो। और वह भली-भाँति सब कुछ सुनने, जाननेवाला है।"


title: अल-अंबिया

text: 21|5|नहीं, बल्कि वे कहते है, "ये तो संभ्रमित स्वप्नं है, बल्कि उसने इसे स्वयं ही घड़ लिया है, बल्कि वह एक कवि है! उसे तो हमारे पास कोई निशानी लानी चाहिए, जैसे कि (निशानियाँ लेकर) पहले के रसूल भेजे गए थे।"


title: अल-अंबिया

text: 21|7|और तुमसे पहले भी हमने पुरुषों ही को रसूल बनाकर भेजा, जिनकी ओर हम प्रकाशना करते थे। - यदि तुम्हें मालूम न हो तो ज़िक्रवालों (किताबवालों) से पूछ लो। -


title: अल-अंबिया

text: 21|9|फिर हमने उनके साथ वादे को सच्चा कर दिखाया और उन्हें हमने छुटकारा दिया, और जिसे हम चाहें उसे छुटकारा मिलता है। और मर्यादाहीनों को हमने विनष्ट कर दिया


title: अल-अंबिया

text: 21|10|लो, हमने तुम्हारी ओर एक किताब अवतरित कर दी है, जिसमें तुम्हारे लिए याददिहानी है। तो क्या तुम बुद्धि से काम नहीं लेते?


title: अल-अंबिया

text: 21|13|कहा गया, "भागो नहीं! लौट चलो, उसी भोग-विलास की ओर जो तुम्हें प्राप्त था और अपने घरों की ओर ताकि तुमसे पूछा जाए।"


title: अल-अंबिया

text: 21|15|फिर उनकी निरन्तर यही पुकार रही, यहाँ तक कि हमने उन्हें ऐसा कर दिया जैसे कटी हुई खेती, बुझी हुई आग हो


title: अल-अंबिया

text: 21|16|और हमने आकाश और धरती को और जो कुछ उसके मध्य में है कुछ इस प्रकार नहीं बनाया कि हम कोई खेल करने वाले हो


title: अल-अंबिया

text: 21|18|नहीं, बल्कि हम तो असत्य पर सत्य की चोट लगाते है, तो वह उसका सिर तोड़ देता है। फिर क्या देखते है कि वह मिटकर रह जाता है और तुम्हारे लिए तबाही है उन बातों के कारण जो तुम बनाते हो!


title: अल-अंबिया

text: 21|19|और आकाशों और धरती में जो कोई है उसी का है। और जो (फ़रिश्ते) उसके पास है वे न तो अपने को बड़ा समझकर उसकी बन्दगी से मुँह मोड़ते है औऱ न वे थकते है


title: अल-अंबिया

text: 21|21|(क्या उन्होंने आकाश से कुछ पूज्य बना लिए है)... या उन्होंने धरती से ऐसे इष्ट -पूज्य बना लिए है, जो पुनर्जीवित करते हों?


title: अल-अंबिया

text: 21|22|यदि इन दोनों (आकाश और धरती) में अल्लाह के सिवा दूसरे इष्ट-पूज्य भी होते तो दोनों की व्यवस्था बिगड़ जाती। अतः महान और उच्च है अल्लाह, राजासन का स्वामी, उन बातों से जो ये बयान करते है


title: अल-अंबिया

text: 21|24|(क्या ये अल्लाह के हक़ को नहीं पहचानते) या उसे छोड़कर इन्होंने दूसरे इष्ट-पूज्य बना लिए है (जिसके लिए इनके पास कुछ प्रमाण है)? कह दो, "लाओ, अपना प्रमाण! यह अनुस्मृति है उनकी जो मेरे साथ है और अनुस्मृति है उनकी जो मुझसे पहले हुए है, किन्तु बात यह है कि इनमें अधिकतर सत्य को जानते नहीं, इसलिए कतरा रहे है


title: अल-अंबिया

text: 21|25|हमने तुमसे पहले जो रसूल भी भेजा, उसकी ओर यही प्रकाशना की कि " "मेरे सिवा कोई पूज्य-प्रभु नहीं। अतः तुम मेरी ही बन्दगी करो।"


title: अल-अंबिया

text: 21|28|वह जानता है जो कुछ उनके आगे है और जो कुछ उनके पीछे है, और वे किसी की सिफ़ारिश नहीं करते सिवाय उसके जिसके लिए अल्लाह पसन्द करे। और वे उसके भय से डरते रहते है


title: अल-अंबिया

text: 21|29|और जो उनमें से यह कहे कि "उनके सिवा मैं भी एक इष्ट -पूज्य हूँ।" तो हम उसे बदले में जहन्नम देंगे। ज़ालिमों को हम ऐसा ही बदला दिया करते है


title: अल-अंबिया

text: 21|30|क्या उन लोगों ने जिन्होंने इनकार किया, देखा नहीं कि ये आकाश और धरती बन्द थे। फिर हमने उन्हें खोल दिया। और हमने पानी से हर जीवित चीज़ बनाई, तो क्या वे मानते नहीं?


title: अल-अंबिया

text: 21|31|और हमने धरती में अटल पहाड़ रख दिए, ताकि कहीं ऐसा न हो कि वह उन्हें लेकर ढुलक जाए और हमने उसमें ऐसे दर्रे बनाए कि रास्तों का काम देते है, ताकि वे मार्ग पाएँ


title: अल-अंबिया

text: 21|34|हमने तुमसे पहले भी किसी आदमी के लिए अमरता नहीं रखी। फिर क्या यदि तुम मर गए तो वे सदैव रहनेवाले है?


title: अल-अंबिया

text: 21|35|हर जीव को मौत का मज़ा चखना है और हम अच्छी और बुरी परिस्थितियों में डालकर तुम सबकी परीक्षा करते है। अन्ततः तुम्हें हमारी ही ओर पलटकर आना है


title: अल-अंबिया

text: 21|36|जिन लोगों ने इनकार किया वे जब तुम्हें देखते है तो तुम्हारा उपहास ही करते है। (कहते है,) "क्या यही वह व्यक्ति है, जो तुम्हारे इष्ट -पूज्यों की बुराई के साथ चर्चा करता है?" और उनका अपना हाल यह है कि वे रहमान के ज़िक्र (स्मरण) से इनकार करते हैं


title: अल-अंबिया

text: 21|37|मनुष्य उतावला पैदा किया गया है। मैं तुम्हें शीघ्र ही अपनी निशानियाँ दिखाए देता हूँ। अतः तुम मुझसे जल्दी मत मचाओ


title: अल-अंबिया

text: 21|39|अगर इनकार करनेवालें उस समय को जानते, जबकि वे न तो अपने चहरों की ओर आग को रोक सकेंगे और न अपनी पीठों की ओर से और न उन्हें कोई सहायता ही पहुँच सकेगी तो (यातना की जल्दी न मचाते)


title: अल-अंबिया

text: 21|40|बल्कि वह अचानक उनपर आएगी और उन्हें स्तब्ध कर देगी। फिर न उसे वे फेर सकेंगे और न उन्हें मुहलत ही मिलेगी


title: अल-अंबिया

text: 21|41|तुमसे पहले भी रसूलों की हँसी उड़ाई जा चुकी है, किन्तु उनमें से जिन लोगों ने उनकी हँसी उड़ाई थी उन्हें उसी चीज़ ने आ घेरा, जिसकी वे हँसी उड़ाते थे


title: अल-अंबिया

text: 21|42|कहो कि "कौन रहमान के मुक़ाबले में रात-दिन तुम्हारी रक्षा करेगा? बल्कि बात यह है कि वे अपने रब की याददिहानी से कतरा रहे है


title: अल-अंबिया

text: 21|43|(क्या वे हमें नहीं जानते) या हमसे हटकर उनके और भी इष्ट-पूज्य है, जो उन्हें बचा ले? वे तो स्वयं अपनी ही सहायता नहीं कर सकते है और न हमारे मुक़ाबले में उनका कोई साथ ही दे सकता है


title: अल-अंबिया

text: 21|44|बल्कि बात यह है कि हमने उन्हें और उनके बाप-दादा को सुख-सुविधा प्रदान की, यहाँ तक कि इसी दशा में एक लम्बी मुद्दत उनपर गुज़र गई, तो क्या वे देखते नहीं कि हम इस भूभाग को उसके चतुर्दिक से घटाते हुए बढ़ रहे है? फिर क्या वे अभिमानी रहेंगे?


title: अल-अंबिया

text: 21|45|कह दो, "मैं तो बस प्रकाशना के आधार पर तुम्हें सावधान करता हूँ।" किन्तु बहरे पुकार को नहीं सुनते, जबकि उन्हें सावधान किया जाए


title: अल-अंबिया

text: 21|46|और यदि तुम्हारे रब की यातना का कोई झोंका भी उन्हें छू जाए तो वे कहन लगे, "हाय, हमारा दुर्भाग्य! निस्संदेह हम ज़ालिम थे।"


title: अल-अंबिया

text: 21|47|और हम बज़नी, अच्छे न्यायपूर्ण कामों को क़ियामत के दिन के लिए रख रहे है। फिर किसी व्यक्ति पर कुछ भी ज़ुल्म न होगा, यद्यपि वह (कर्म) राई के दाने के बराबर हो, हम उसे ला उपस्थित करेंगे। और हिसाब करने के लिए हम काफ़ी है


title: अल-अंबिया

text: 21|56|उसने कहा, "नहीं, बल्कि बात यह है कि तुम्हारा रब आकाशों और धरती का रब है, जिसने उनको पैदा किया है और मैं इसपर तुम्हारे सामने गवाही देता हूँ


title: अल-अंबिया

text: 21|57|और अल्लाह की क़सम! इसके पश्चात कि तुम पीठ फेरकर लौटो, मैं तुम्हारी मूर्तियों के साथ अवश्य् एक चाल चलूँगा।"


title: अल-अंबिया

text: 21|66|उसने कहा, "फिर क्या तुम अल्लाह से इतर उसे पूजते हो, जो न तुम्हें कुछ लाभ पहुँचा सके और न तुम्हें कोई हानि पहुँचा सके?


title: अल-अंबिया

text: 21|67|धिक्कार है तुमपर, और उनपर भी, जिनको तुम अल्लाह को छोड़कर पूजते हो! तो क्या तुम बुद्धि से काम नहीं लेते?"


title: अल-अंबिया

text: 21|71|और हम उसे और लूत को बचाकर उस भूभाग की ओर निकाल ले गए, जिसमें हमने दुनियावालों के लिए बरकतें रखी थीं


title: अल-अंबिया

text: 21|73|और हमने उन्हें नायक बनाया कि वे हमारे आदेश से मार्ग दिखाते थे और हमने उनकी ओर नेक कामों के करने और नमाज़ की पाबन्दी करने और ज़कात देने की प्रकाशना की, और वे हमारी बन्दगी में लगे हुए थे


title: अल-अंबिया

text: 21|74|और रहा लूत तो उसे हमने निर्णय-शक्ति और ज्ञान प्रदान किया और उसे उस बस्ती से छुटकारा दिया जो गन्दे कर्म करती थी। वास्तव में वह बहुत ही बुरी और अवज्ञाकारी क़ौम थी


title: अल-अंबिया

text: 21|76|और नूह की भी चर्चा करो, जबकि उसने इससे पहले हमें पुकारा था, तो हमने उसकी सुन ली और हमने उसे और उसके लोगों को बड़े क्लेश से छुटकारा दिया


title: अल-अंबिया

text: 21|77|औऱ उस क़ौम के मुक़ाबले में जिसने हमारी आयतों को झुठला दिया था, हमने उसकी सहायता की। वास्तव में वे बुरे लोग थे। अतः हमने उन सबको डूबो दिया


title: अल-अंबिया

text: 21|78|औऱ दाऊद और सुलैमान पर भी हमने कृपा-स्पष्ट की। याद करो जबकि वे दोनों खेती के एक झगड़े का निबटारा कर रहे थे, जब रात को कुछ लोगों की बकरियाँ उसे रौंद गई थीं। और उनका (क़ौम के लोगों का) फ़ैसला हमारे सामने था


title: अल-अंबिया

text: 21|79|तब हमने उसे सुलैमान को समझा दिया और यूँ तो हरेक को हमने निर्णय-शक्ति और ज्ञान प्रदान किया था। और दाऊद के साथ हमने पहाड़ों को वशीभूत कर दिया था, जो तसबीह करते थे, और पक्षियों को भी। और ऐसा करनेवाले हम भी थे


title: अल-अंबिया

text: 21|80|और हमने उसे तुम्हारे लिए एक परिधान (बनाने) की शिल्प-कला भी सिखाई थी, ताकि युद्ध में वह तुम्हारी रक्षा करे। फिर क्या तुम आभार मानते हो?


title: अल-अंबिया

text: 21|81|और सुलैमान के लिए हमने तेज वायु को वशीभूत कर दिया था, जो उसके आदेश से उस भूभाग की ओर चलती थी जिसे हमने बरकत दी थी। हम तो हर चीज़ का ज्ञान रखते है


title: अल-अंबिया

text: 21|82|और कितने ही शैतानों को भी अधीन किया था, जो उसके लिए गोते लगाते और इसके अतिरिक्त दूसरा काम भी करते थे। और हम ही उनको संभालनेवाले थे


title: अल-अंबिया

text: 21|83|और अय्यूब पर भी दया दर्शाई। याद करो जबकि उसने अपने रब को पुकारा कि "मुझे बहुत तकलीफ़ पहुँची है, और तू सबसे बढ़कर दयावान है।"


title: अल-अंबिया

text: 21|84|अतः हमने उसकी सुन ली और जिस तकलीफ़ में वह पड़ा था उसको दूर कर दिया, और हमने उसे उसके परिवार के लोग दिए और उनके साथ उनके जैसे और भी दिए अपने यहाँ दयालुता के रूप में और एक याददिहानी के रूप में बन्दगी करनेवालों के लिए


title: अल-अंबिया

text: 21|87|और ज़ुन्नून (मछलीवाले) पर भी दया दर्शाई। याद करो जबकि वह अत्यन्त क्रद्ध होकर चल दिया और समझा कि हम उसे तंगी में न डालेंगे। अन्त में उसनें अँधेरों में पुकारा, "तेरे सिवा कोई इष्ट-पूज्य नहीं, महिमावान है तू! निस्संदेह मैं दोषी हूँ।"


title: अल-अंबिया

text: 21|88|तब हमने उसकी प्रार्थना स्वीकार की और उसे ग़म से छुटकारा दिया। इसी प्रकार तो हम मोमिनों को छुटकारा दिया करते है


title: अल-अंबिया

text: 21|89|और ज़करिया पर भी कृपा की। याद करो जबकि उसने अपने रब को पुकारा, "ऐ मेरे रब! मुझे अकेला न छोड़ यूँ, सबसे अच्छा वारिस तो तू ही है।"


title: अल-अंबिया

text: 21|90|अतः हमने उसकी प्रार्थना स्वीकार कर ली और उसे याह्या् प्रदान किया और उसके लिए उसकी पत्नी को स्वस्थ कर दिया। निश्चय ही वे नेकी के कामों में एक-दूसरे के मुक़ाबले में जल्दी करते थे। और हमें ईप्सा (चाह) और भय के साथ पुकारते थे और हमारे आगे दबे रहते थे


title: अल-अंबिया

text: 21|91|और वह नारी जिसने अपने सतीत्व की रक्षा की थी, हमने उसके भीतर अपनी रूह फूँकी और उसे और उसके बेटे को सारे संसार के लिए एक निशानी बना दिया


title: अल-अंबिया

text: 21|92|"निश्चय ही यह तुम्हारा समुदाय एक ही समुदाय है और मैं तुम्हारा रब हूँ। अतः तुम मेरी बन्दगी करो।"


title: अल-अंबिया

text: 21|93|किन्तु उन्होंने आपस में अपने मामलों को टुकड़े-टुकड़े कर डाला। - प्रत्येक को हमारी ओर पलटना है। -


title: अल-अंबिया

text: 21|94|फिर जो अच्छे कर्म करेगा, शर्त या कि वह मोमिन हो, तो उसके प्रयास की उपेक्षा न होगी। हम तो उसके लिए उसे लिख रहे है


title: अल-अंबिया

text: 21|95|और किसी बस्ती के लिए असम्भव है जिसे हमने विनष्ट कर दिया कि उसके लोग (क़ियामत के दिन दंड पाने हेतु) न लौटें


title: अल-अंबिया

text: 21|97|और सच्चा वादा निकट आ लगेगा, तो क्या देखेंगे कि उन लोगों की आँखें फटी की फटी रह गई हैं, जिन्होंने इनकार किया था, "हाय, हमारा दुर्भाग्य! हम इसकी ओर से असावधान रहे, बल्कि हम ही अत्याचारी थे।"


title: अल-अंबिया

text: 21|98|"निश्चय ही तुम और वह कुछ जिनको तुम अल्लाह को छोड़कर पूजते हो सब जहन्नम के ईधन हो। तुम उसके घाट उतरोगे।"


title: अल-अंबिया

text: 21|103|वह सबसे बड़ी घबराहट उन्हें ग़म में न डालेगी। फ़रिश्ते उनका स्वागत करेगें, "यह तुम्हारा वही दिन है, जिसका तुमसे वादा किया जाता रहा है।"


title: अल-अंबिया

text: 21|104|जिस दिन हम आकाश को लपेट लेंगे, जैसे पंजी में पन्ने लपेटे जाते हैं, जिस प्रकाऱ पहले हमने सृष्टि का आरम्भ किया था उसी प्रकार हम उसकी पुनरावृत्ति करेंगे। यह हमारे ज़िम्मे एक वादा है। निश्चय ही हमें यह करना है


title: अल-अंबिया

text: 21|108|कहो, "मेरे पास को बस यह प्रकाशना की जाती है कि तुम्हारा पूज्य-प्रभु अकेला पूज्य-प्रभु है। फिर क्या तुम आज्ञाकारी होते हो?"


title: अल-अंबिया

text: 21|109|फिर यदि वे मुँह फेरें तो कह दो, "मैंने तुम्हें सामान्य रूप से सावधान कर दिया है। अब मैं यह नहीं जानता कि जिसका तुमसे वादा किया जा रहा है वह निकट है या दूर।"


title: अल-अंबिया

text: 21|112|उसने कहा, "ऐ मेरे रब, सत्य का फ़ैसला कर दे! और हमारा रब रहमान है। उसी से सहायता की प्रार्थना है, उन बातों के मुक़ाबले में जो तुम लोग बयान करते हो।"


title: स्टैंड बाय मी डोरेमोन

text: स्टैंड बाई मी डोरेमोन एक २०१४ जापानी ३D कंप्यूटर एनीमेशन-वाला फिल्म है जो डोरेमोन माँगा धारावाहिक पर आधारित है; इसे रयुइची यागी और तकाषि यामज़ाकि ने उत्पादित किया था। इसे आठ अगस्त, २०१४ को प्रसारित किया गया था। यह डोरेमोन फ्रैंचाइज़ी का सबसे ज़्यादा ग्रॉस करने वाला फिल्म है। बैंग ज़ूम! एंटरटेनमेंट ने २४ अक्टूबर, २०१४ को टोक्यो अंतर्राष्ट्रीय फिल्म त्योहार में इस फिल्म अंग्रेजी संस्करण पेश किया था।


title: स्टैंड बाय मी डोरेमोन

text: प्लॉट में छोटी कहानियों "ऑल द वे फ्रॉम द कंट्री ऑफ़ द फ्यूचर", "इम्प्रिंटिंग एग", "गुडबाय, शिजुका-चैन", "रोमांस इन स्नोवी माउंटेन", "नोबिताज़ द नाईट बिफोर अ वेडिंग" और "गुडबाय, डोरेमोन..." को जोड़ कर एक पूरी नई कहानी बनाई गई है - जब से डोरेमोन नोबिता के पास आया, तब तक जब डोरेमोन उसे छोड़ कर चला गया।


title: स्टैंड बाय मी डोरेमोन

text: "स्टैंड बाय मी डोरेमोन" जापान में एक व्यावसायिक रूप से कामयाब फिल्म था। यह बॉक्स ऑफिस चार्ट पर पाँच हफ़्तों के लिए सबसे ऊँचे पद पर आया था और २०१४ को जापान का दूसरा सबसे ऊँचा ग्रॉस करने वाला फिल्म था, जिस का बॉक्स ऑफिस था ८.३८ अरब येन, बस डिज्नी के फ्रोज़न के पीछे रहते हुए। फरवरी २०१५ में इसने ३८वें जापान अकादमी पुरस्कार में एनीमेशन ऑफ़ द ईयर के लिए जापान अकादमी पुरस्कार पाया।